KONTAKETA EROTIKOA: SAN FERMIN BEROA (2) — Gaztezulo\nKONTAKETA EROTIKOA: SAN FERMIN BEROA (2)\nKONTAKETA EROTIKOA: SAN FERMIN BEROA (2) Hilabete honetako Zulobero atalean Asier Barandiaranek jarraipen itzela eman dio aurreko kontaketari; eta zuk, bizi izan duzu halakorik San Ferminetan? https://www.gaztezulo.eus/albisteak/kontaketa-erotikoa-san-fermin-beroa-2 https://www.gaztezulo.eus/albisteak/kontaketa-erotikoa-san-fermin-beroa-2/@@download/image/erotikoa.jpg\nHilabete honetako Zulobero atalean Asier Barandiaranek jarraipen itzela eman dio aurreko kontaketari; eta zuk, bizi izan duzu halakorik San Ferminetan?\n[IRAKURRI AURREKO KAPITULUA]\nGogoratuko duzuen bezala Iruñean nintzen San Ferminetan eta gau hartan ezagututako Olatz izeneko emakume bat nire ahoan korritu zen taberna bateko komunetan...\nEz nengoen elkarrizketa sakon bat izateko momentuan, are gutxiago odol guztia burutik zakilera joan zitzaidala kontutan hartuta, gainera tabernan zegoen musika bolumenarekin aukera askorik ere ez. Kalera atera bitartean bere eskua nire zakilean itsatsita zuen. Ez nuen askorik behar gogor mantentzeko, baina horrela ezinezkoa zitzaidan praken azpian nuen gogortasuna disimulatzea.\nKalera atera, elkarri gerritik heldu eta bere etxerantz abiatu ginen.\n– Zer moduz dituzu hankak, ondo ibiltzeko moduan zaude? – galdetu nion maltzurkeriaz irribarre egiten nion bitartean.\n– Primeran ditut, taberna barruan zerbait gertatu da, ala? – bota zidan nire hitzei erantzunez.\n– Ezer gutxi egia esan, baina titiburuak nabari zaizkizu, agian hotza pasa duzula izango zen taberna barruan gertatutakoa.\n– Asmatu duzu bai, hobe dut bular hauei bero pixka bat ematen badiet, handiak dira eta hoztea ez da komeni.\nHori esan eta esku bat bere bularretara eraman eta igurtziak ematen hasi zen. Jode, zakila berriz goratu zitzaidan galtzetan nahiko nabari geratu zelarik, baina zerbait banaiz, oso morbosoa da, eta Olatz hasi bazen, nik zalantzarik gabe jarraituko nuen.\n– Barkatu, ohartu naiz titi bat berotzen ari zarela, baina bestearekin agian laguntza beharko duzu...\n– Bai mesedez, batekin kosta egiten zait bi bularrak ondo berotzea, tamaina honekin zure esku handiak ondo etorriko zaizkit.\nKale erdian geratu ginen bero-bero, bere titietako igurtziek inguruan genituen begiak gugana bideratzen zirela ohartu ginen. Orduan gure ahoak elkartu, musukatzen hasi eta berriz ere bere eskuak nire zakilerako bidea egin zuen. Praka barrutik masturbatzen hasi zitzaidan disimulurik gabe eta ni dagoeneko edozer gauzatarako prest nengoen, baita kale erdian ginela guztia isurtzeko ere. Bere erritmoa handitu zuen eta taberna barruan bezala orain ere bukatzear nengoen, baina oraingo honetan ez nuen inongo intentziorik momentu hura geratzeko.\n– Olatz... horrela jarraituz gero berehala korrituko naiz...\n– Buka ezazu hementxe bertan...\nHori esan eta eskua nire zakiletik atera zuen. Ze hostia?! Bai bero utzi ninduela!\n– Portala ehun metrora dago – esan zidan ze aurpegi jarri ez nekiela.\nPortalean igogailuaren zain ginela elkarri laztan lizunak ematen hasi ginen gure hanka tarteak ondo berotuz. Igogailuan sartu eta ispiluari begira geratu ginen, seigarren botoia sakatu zuen eta segundo bakar bat itxaron gabe belauniko jarri zen, prakak askatu zizkidan eta nire zakila bere aho barruan sartu zuen. Goxotasuna alde batera utzi zuen eta zurrupada gordinak ematen hasi zen bere eskuaz lagunduta. Ohartzerako, seigarren pisura iritsi ginen, berak ateak zabalik uzteko botoia sakatu zuen eta bere horretan jarraitu zuen.\n– Olatz ez dut gehiago aguantatzen, bukatzear nago.\nBerak begirada nire aurpegira eraman eta xurgatzen jarraitu zuen nik orgasmoa bidean nuela sentitu nuen arte.\n– Uffff korritzera noaaaaa!\nEskuak bere buru gainean jarri nituen, berak ipurditik eutsi eta beregana bultzatu ninduen. Dena bere ahoan isuri nuen eta ez zuen tanta bat bera ere utzi! Lasaitu ederra hartu nuen eta indarrak berreskuratzean zutik jarri zen, muxu goxo bat eman zidan eta igogailutik irten ginen bere etxera sartuz.\nEdatekoa eskaini zidan eta baso bat ur eskatu nion. Bertan ura edaten ari ginela bere gorputzari begira geratu nintzen. Irrikatan nengoen orain arte ukitutakoa bere gordintasunean ikusi eta laztantzeko eta begirada bere bularretan galduta nuenean...\n– Hauek gustuko dituzu? Badirudi ikusteko gogoz zaudela – esan zidan bularrak ondo trinkotu eta jarraian kamiseta altxatzen zuelarik.\nOlatzek galtzetan zerbait mugitzen zitzaidala ikusi zuenean nigana hurbildu, bere eskuekin nire burua inguratu eta aurpegia bere titietan jarri zidan. Nire eskuak bere ipurdira joan ziren eta gogoei ezin eutsiz, bere kulero azpitik sartzen hasi nintzen bere ipurtzulora laztantxoak bideratuz. Olatzek hasperenen bolumena igo eta nik bere titi-puntak hozkatzen hasi nintzen.\nKonturatzerako nire prakak orkatiletan inguratuta nituen, harraskaren kontra jarri ninduen, kamiseta kendu, bularretakoak erantzi eta nire kamiseta nire begiak estaltzeko erabili zuen. Argia itzali ondoren, bertatik aldendu eta kaxoi bat irekitzen zuela entzun nuen, ze demontreren bila joan da?\nBueltan zakila eskuartean hartu eta ondo gogortu ondoren aho eta eskuz ferekatzen jarraitu zuen.\n– Ez zaitez mugitu, utzi guztia nire esku – esan zuen.\n*Azken atala, hurrengo hilabetean...


Hasi dira San Pedro jaiak Andatzan ere - Urola Kostako Hitza : Urola Kostako Hitza\nHasi dira San Pedro jaiak Andatzan ere\nAiako Andatza auzoan atzo goizean jaurti zuten sanpedroei hasiera emateko txupinazoa, eta jarraian, auzoko gazteenei zuzendutako jolasak izan ziren. Gaur herri kiroletan arituko dira gazteak, eta bertso bazkaria ere egingo dute frontoian.\nAiako Andatza auzoan atzo goizean goiz hasi ziren San Pedro jaiak; 09:30ean jaurti zuten txupinazoa. Jarraian, haurrentzako jolasak eta ‘Moto molto’ lasterketa izan ziren.\n21:30ean afaria egin zuten Mutil Ardo eta elkartekoek, eta gauean ere jarraitu zuen festak: erromeria emanaldia eskaini zuten Izer eta Alabierrek.\nGaur, larunbata, meza nagusia izan da 11:00etan, eta ondoren, asalda beroa eskainiko diete adinekoei. 13:00etan herri kiroletan arituko dira gazteak, trikitilariek lagunduta, eta 14:00etan bertso bazkaria egingo dute frontoian. Iker Zubeldia eta Agin Laburu bertsolariek abestuko dute. Adinekoentzako bazkaria ere izango da ordu horretan, Aristerrazu jatetxean.\nHona hemen San Pedro jaietako egitaraua osorik


Eskerrik asko Arrasate!! Zorionak Arrasate Eskubaloi!! - Mondraberri\n[Testua: Arrasate Eskubaloiko Zuzendaritza]\nEskerrik asko Arrasate!! Zorionak Arrasate Eskubaloi!!\nAzken asteburuan Lehenengo Nazional mailara igotzeko azken fasea jokatu zen Iturripen, eskubaloiaz gozatu eta intentsitate handiko egunak ospatu ditugu gurean.\nTestua: Arrasate Eskubaloiko Zuzendaritza / Argazkia: Marijo Simon / 2018ko maiatzak 16, asteazkena\nArrasate Eskubaloi osatzen dugun guztion partez eskerrak eman nahi dizkiegu beraien lanari esker amets hau gauzatzen lagundu digutenei. Bereziki gogoan ditugu Joxean, Mariano eta Pitxi beraien esfortzuarekin eta lan itzelarekin 2018. urte honetan gure klubak 40 urte betetzea lortu dutelako.\nGure eskerrik beroenak lehenik eta behin gure taldeari: entrenatzaile, delegatu eta batez ere jokalariei, kantxan dena eman dutelako beste behin ere. Hiru partidu hiru egunetan. Azken txanpa honetara nekaturik iritsi ziren, baina beste behin partiduaren ordua iristean barne eraldaketa eman eta azken unera arte borrokatzen zuten, beti indarrak ahitzeko mugan. Mila esker baita fisioei ere, Gorka eta Rober, gure jokalariak berriz ongi egoteko ardura hartu eta goizaldeko ordu txikietara arte eginiko lanagatik. Antolakuntzarako behar izan ditugun boluntario guztiei ere eskerrak eman nahi dizkiegu; zerbitzari lanetan, kamisetak saltzen, beste klubei laguntzen, aparkalekua zaintzen… egon diren guztiei. Marce argazkilariari eta gure herrian urte osoan komunikabideetan lan egiten duten pertsonei ere mila esker, oroitzapen ederrak utzi dizkigute argazki, bideo eta albisteekin.\nApartekoa izan da gainera gure talde txikietako, infantil eta kadete taldeetako, jokalarien jarrera, beti taldea animatuz eta aurkariak ziren jokalari eta jarraitzaileek ere txalotu zituzten beraien jarrera eta transmititutako alaitasunagatik. Musikariak ere etengabe aritu ziren giro alaia harmaila inguruan jartzen eta nola ez, Iturripera hiru egun hauetan taldea animatzera hurbildu diren jarraitzaile guztiei, azken partidurako mailaz zuzenean igotzea ezinezkoa zela bazekiten arren azken unera arte taldearekin egon direnei.\nAzkenik, mila esker baita Arrasateko Udalari, beraien laguntzarik gabe hau guztia aurrera eramatea ezinezkoa izango baitzen, eta Mondragon Unibertsitateari ere beraien instalakuntzen erabilera baimentzeagatik.\nDenoi mila esker, nahi gabe izan bada ere, Arrasate Eskubaloiko historiaren zati garrantzitsu bihurtu baitzarete.\nArrasate Eskubaloiko zuzendaritza


Informaziorako eta komunikaziorako teknologia berriak\nHauen erabilera desegokia (sare sozialak, rol jokoak online, sexua sarean, jazarpen birtuala, intimitatearen babesa,…)\n“SAREBEGIAN”. Formatu ertaineko areto ikuskizuna da; bertan hiru aktorek egiten dute lan eta informazio eta komunikazio teknologia berrien (Internet, telefono mugikorrak, bideojokoak, e.a.) inguruko hausnarketa eragin nahi da, batez ere gaiok aztertzen direlarik: horiei dagokienez gizarte modernoetan eta gazteek garatzen diharduten ohiturak, harreman eta jendetasun era berriak, Sarearen erabilera gehiegizko edo desegokiak eragiten dituen jokabide gatazkatsuak, gazte eta helduen belaunaldien artean aldeak areagotzea, informazio eta komunikazio teknologia berriak publizitate eta merkataritza marka handien estrategian, kontsumo itsu eta arduragabea gazteen … eta helduen artean, e.a.\n“S@REbegian” irakasleentzat lagungarri izango den material didaktikoarekin osatuta dator; teknikari adituek egindako materiala da eta antzezlana ikusi ondoren ikasgeletan eztabaida bideratzeko balioko du.\nInformazio eta komunikazio teknologia berriak pantailen tankeran agertzen zaizkie erabiltzaileei. Pantaila berri horiek gazteen eguneroko bizitzaren zati dira dagoeneko, eta astiro-astiro gizarte osora hedatzen ari dira, etengabe, komunikazio eta entretenimendu era berriak sortuz. Ukaezina da pantaila hauen nonahikotasunak gazteen gizarteratze eta prestakuntzan daukan garrantzia. Hala ere hezitzaileek, guraso eta hiritar helduek gutxi dakite pantaila hauen erabilera egokiak eskaini ditzakeen aukera handiei buruz, eta gutxi dakite baita ere okerreko erabilerak edo marka eta enpresek bidaltzen dituzten mezuek eraginkortasun gehiago lortze aldera erabiltzen dituzten teknikek eragin ditzaketen arriskuei buruz.\nAhalegin honetan, jarrera “apokaliptikoak” alde batera utzi eta hurrengo ideia hartuko dugu abiapuntutzat: komunikazio teknologia berriak berez ez direla ez onak ez txarrak, eta bai igorleak bai hartzaileak egiten duten erabileran dagoela gakoa.\nInternetek, telefono mugikorrek eta bideojokoek komunikazio-bide, aisi-ohitura eta kontsumitzeko era berriak aurkezten dituzte. Bide hauek egunero darabilzkigun arren ez ditugu ondo ezagutzen. Eta guk baino lehenago gazteek ikasten dute beraien erabilera, teknologia berri hauekin aurrez aurre jarriz, esperientzia gutxirekin eta batzutan beraien burua arriskuan jarriz. Guzti honek sortu ditu dagoeneko arazo batzuk: adikzioak, delituak, erabiltzaile batzuren disfuntzio sozialak eta talde (merkataritza taldeak eta beste mota batzuetakoak) batzuren komunikazio bidalketa intentzional estaliak, formatu berrian, jasotzaileentzat inozo eta erakargarriak diruditenak.\nGida Didaktikoaren Aurkezpena\n– Bideojoko batzuk jokabide bortitz eta intoleranteen eskola bezala, gazte askoren artean errealitatea eta birtualitatearen arteko benetako nahasketa eragiten dutenak.\n– Gazte batzuk beraien blog pertsonalean bisita gehien lortzeko daukaten obsesio eta konpetibitatea; ondorioz batzutan Sarean datuak jartzerakoan ez dute behar den besteko zuhurtzia izaten eta azkenean informazio hori euren kontra bueltatu daiteke.\n– Pantailen “alde ilunaren” inguruan hausnartuko dugu, “nor dago pantailaren beste aldean?”… Beti dago norbait, sarritan gureak ez diren interesak dituena; interes komertzialak, sexualak edo kontrolezkoak. Beste aldetik datozten mezuak askotan ez dira kaltegabekoak, beraz intentzioak eta mezuen eta informazioaren kalitatea aztertu eta bereizteko gai den espiritu kritikoa garatu behar dugu.\n– Jazarpen mota berezi bat azpimarratuko dugu, sarean gazteen artean ematen dena: Ciberbullying-a. Fenomeno honen bidez sarean jazarpena eragiten dutenekin bat egiten duten konplize anonimoen kopurua ikaragarri ugaritzen da sare sozialei esker. Honi aurre egiteko gomendioak proposatuko ditugu, salatzeko orduan bakarrik sentitu ez gaitezen.\n– Sexua sarean: Honen inguruko hausnarketa ere egingo dugu, nerabeek egiten duten erabilera aztertuz.\nSareko jolasetara eskegita dagoen neska bat, errealitate pertsonala eta birtuala –jolasean bizi duena- nahasteraino, bere errealitatearekiko interesa galduz. Jolasetik eliminatzen dutenean zorigaiztoko sentitzen da eta bizitza normala eramateko interes eta motibazio guztia galtzen du. Game Over.\nMutiletako bat ez da gai bere nortasuna eta irudia onartzeko eta txateatzerakoan profil faltsuekin agertzen du bere burua. Emakume papera hartzea atsegin du eta neskekin txateatzea benetako neska bat balitz bezala. Gurasoek etxean bera zelatatzeko kamarak jarri dituztela somatzen du. Ilargi Zurbil da.\nAzkena bakartia eta asoziala, besteekin dituen harremanak Sarera mugatzen dira. Sexu txatetara kateatuta dago. Gutxietsia sentitzen da bere ustez mundu guztia bere aurka dagoelako, baina Sarean erregea da eta ez dauka arazorik, eta berak jasotzen duen mespretxua bueltatu dezake biktima izateari utzi eta jazartzaile birtual bihurtuz.\nErosi S@REbegiaren material didaktikoa


Filosofoen denbora lerro timeline | Timetoast timelines\nTales edo Tales Miletokoa, Antzinako Greziako filosofo presokratikoa izan zen. Matematiko eta astronomo izatearekin batera, natura zientziaren eta filosofia naturalaren αρχηγος sortzailea izan zen, Aristotelesen arabera. Miletoko eskolako lehenengo ordezkaria da eta Anaximandro izan zuen kide eta jarraitzaile.\nParmenides Antzinako Greziako filosofo presokratikoa izan zen. Eskola eleatikoko sortzaile eta filosofo garrantzitsuena kontsideratu ohi da. Parmenidesek Eleako gobernuan parte hartu omen zuen. Filosofia ikasten hasi zen Aminia filosofo pitagorikoarekin. Parmenidesen eragina nabarmentzekoa da mendebaldeko pentsamendu metafisikoaren historian, lehendabizikoz Izateari buruzko hausnarketa garatu baitzuen. Parmenidesekin kosmologia ontologia bihurtzen da.\nEnpedokles filosofo greziarra eta Agrigentoko herritarra zen. Enpedoklesen filosofia oinarrizko lau gai klasikoen sortzailetzat jotzen da, hau da, unibertso osoa lurrez, airez, suz eta urez osatua dagoela. Garaikideek idatziz jaso zuten haren heriotza eta literaturan eta kondairetan maiz erabilitako gaia izan da\nSokrates, Grezia Klasikoko filosofo bat izan zen. Mendebaldeko tradizio filosofikoaren ikonorik garrantzitsuenetarikoa da, Platonen irakaslea izan zen eta harengan eragin handia izan zuen.\nMazedoniako erregea izan zen K.a. 336-K.a. 323 bitartean, eta Antzinaroko buruzagi militar arrakastatsuenetarikoa. Gazterik eskuratu zuen Mazedoniako koroa, eta bere agintaldiko denbora gehienean konkistan jardun zuen. Estratega handia omen zen, eta ez zuen sekula porrotik izan guda zelaian. Haren ekintzek hasiera eman zioten Garai helenistikoari, kultura greziarraren hedapenaren garaiari, alegia. Mediterraneoko ekialdean kultura batasuna eragin zuen, goraldira arte iraun zuena.\nZientzialari, filosofo, neoplatoniko eta irakaslea izan zen, bere jakinduria eta ikasketekin matematikaren eta astronomiaren garapenean lagundu zuena. Erlijioen historiaz, oratoriaz, filosofiaz eta irakaskuntzaren printzipioez ere ikasi zuen. Atenas eta Erromara bidaiatu zuen, betiere ikasteko eta irakasteko grinarekin. Hipatiaren etxea bere famak erakarritako mundu osoko ikasleak batzen zituen egoitza bihurtu zen.\nAverroes honek andalustar filosofo eta jakituna izan zen, lege islamikoetan, matematikan eta medikuntzan aditua.\nAristotelesen filosofian oinarri harturik, Tomas Akinokoak eskolastikaren kristau pentsamendura egokitu zuen hura. Haren pentsamenduak, beraz, kristautasunaren dogmetan, Erdi Aroko tradizio kristauan eta Aristotelesen filosofian ditu erroak. Aristotelesen testuei iruzkinak egin zizkien eta haren kontzeptu asko argitzen saiatu zen.\nFilosofo eta teologo eskolastiko bat izan zen, Doctor Subtilis (euskaraz, Maisu Fina) goitizenaz ere ezaguna, haren pentsamenduaren zorroztasuna zela-eta. Metafisika eta etika arloetan kokatzen da bere pentsamendua, betiere teologia kristauari begira eta Aristotelesen eraginpean. Besteak beste, bere eragina nabarmena izan zen Kant filosofoaren lanetan.\nGaraikideen artean Venerabilis Inceptor, Doctor invincibilis eta Princeps nominalium ere deitua, fraide frantziskotarra eta filosofo eskolastiko ingelesa izan zen, Ockham herrikoa, Ingalaterrako Surreykoa. Eskolastikaren azken figura nabarmena izan zen, eta nominalismoaren filosofo handiena. Ezaguna da Ockhamen labana delako bere printzipio filosofikoagatik.\nErrenazimenduko monje astronomoa izan zen, astronomia modernoaren aita. Berak formulatu zuen lehenengoz Eguzki Sistemaren heliozentrismoa, lehen aldiz Aristarko Samoskoak ulertua. Bere De revolutionibus orbium coelestium liburua (zeruko esferen iraultzen ingurukoa) astronomía modernoaren hasierako puntu gisa kontsideratu ohi da, Pizkundeko iraultza zientifikoaren ezinbesteko elementua izateaz gain. Oso zaila zen garai hartako zientzialariek hura onartzea benetako iraultza bat suposatu baitzuen.\nNegozio zibiletako eta abokatuko epailea, pentsalaria, teologoa, politikoa, humanista, Enrique VIII-ko lord kantziler idazle ingelesa, olerkaria eta itzultzailea izan zen, lege-irakasleko. Bere lanik ospetsuena Utopia da, tokian bilatzen duen gizarte|sozietate idealaren antolaketa, izen bereko uharte itxuran nazioan finkatuta, kontatzea. Gainera, Moro izan zen Erreforma protestante eta, batez ere, Martín Lutero-reneko eta William Tyndale-ren maiseatzaile garrantzitsua.\nGalileo italiar matematikari, fisikari eta astronomoa izan zen. Errenazimentuko gizona, haren interesa zientzia eta artearen esparru gehienetara zabaldu zen (musika, literatura eta pintura, besteak beste). Bere lorpenen artean teleskopioaren hobekuntza, behaketa astronomiko ugari, mugimenduaren inguruko lehenengo legea. “Astronomia modernoaren aita”, fisika modernoaren aita” eta “zientziaren aita”tzat kontsideratu da.\nMatematika irakaslea zen Grazeko eskola seminario batean, non Haans Ulrich Von Eggenberg printzearen laguntzailea bihurtu zen. Gerora Tycho Brahe astronomoaren laguntzaile.\nAbsolutismo politikoaren autore garrantzitsuenetakotzat jotzen da.\nEz zuen innatismoaren eta determinismoaren existentzian sinesten eta jakinduria zentzumenetatik datorrela uste zuen. Lockerentzat, jakinduria gertakizunen arteko erlazioagatik dator (Nola eta ez zergatik). Bere pentsamenduak arrazionalismoaren eta mekanizismoaren elementuak ditu ere.Jainko sortzaile batean sinesten du eta gure existentzian eta ezerezetik ezin garela sortu oinarritzen du.\nJan 18, 1685\nObra ugari idatzi zituen, horien artean “ Ezagutzaren hastapenak" eta “Hylas eta Filonousen arteko Elkarrizketak". 1734an “El analista" izeneko obra publikatu zuen, bertan zientziaren fundamentuak kritikatzen dira, matematikaren garapenean eragin latza izan zutenak.\nGeorge filosofo eta apezpikua izan zen, idealismo subjektiboa deituriko korronte filosofikoaren aitzindaritzat hartua izan da. Kaliforniako Berkeley hiriari pertsonaia historiko honengandik datorkio izena, baita berak ikasi zuen unibertsitateari ere. Horrez gain, bere omenez ezarritako izenak dira Yaleko unibertsitateko egoitzarena eta Dublineko “Trinity College”ena\nFrantziar filosofoa eta idazlea izan zen. Ilustrazioaren pertsonaia nabarmenenetako bat izan zen. Genero guztiak landu zituen. Voltairek etorkizunean izan zuen eragina haren obraren neurriaren araberakoa izan zen. Inork ez bezala irudikatu zuen Voltairek Ilustrazioaren espiritua. Pentsalari gisa ere eragin handia izan zuen bai ideietan, bai ohituretan, baita zibilizazioan ere, eta zenbait estiloren eta jarreraren erreferentzia izan zen.\nLudwig filosofo austriarra izan zen, hizkuntza, batez ere epistemologiarekin loturik, bereziki aztertu zuena. Vienako Zirkulua mugimendua eta bidenabar enpirismo logiko izeneko eskola filosofikoa eragin zituen pentsalarietako bat izan zen\nFilosofo austriarra izan zen, hizkuntza, batez ere epistemologiarekin loturik, bereziki aztertu zuena. Bizitzan zehar, bi lan soilik prestatu zituen argitaratzeko, Tractatus logicus-philosophicus eta Ikerketa filosofikoak; eta biak bere bizitzako pentsamendu filosofikoaren bi ikuspuntu bereizien mugarri dira. Nortasun enigmatiko eta bizimodu liluragarria izan zituen, eta bere hautu etikoak bere filosofiarekin estu loturik izan ziren.\nTheodor Adorno, filosofo, soziologo eta musikologo alemaniarra. Judua izanik, Estatu Batuetara emigratu zuen nazien garaian. Bigarren Mundu Gerraren ondoren, Alemaniara itzuli zen. 1949tik filosofia eta soziologia irakasten ditu Frankfurten\nIdazle, filosofo eta feminista frantziarra izan zen. Gai politiko, sozial eta filosofikoei buruzko nobelak, entseguak, biografiak eta grafikoak idatzi zituen eta haren pentsamendua existentzialismoaren barnean kokatu ohi da, haren lan batzuk, Bigarren sexua adibidez, feminismoaren sorreraren bultzagarritzat hartzen direlarik. Jean Paul Sartre filosofoaren bikotekidea izan zen.


"Lehen sektorean eta ikerketan emakume izateak desabantailak ditu” - ZientziaEus\n"Lehen sektorean eta ikerketan emakume izateak desabantailak ditu”\nIzaro Zubiria Ibarguren Albaitaria eta ikertzailea\n2019/09/06 Galarraga Aiestaran, Ana - Elhuyar Zientzia Iturria: Elhuyar aldizkaria\nIzaro Zubiria Ibarguren Arg. Maitane Lopetegi Arozena\nIzaro Zubiria Ibarguren Gaztelun jaio zen, Gipuzkoako landa-eremuko herri txiki batean, eta beti bizi izan da naturaz inguratua: "Horregatik, betidanik gustatu izan zait natura. Gainera, aita ere oso naturazalea izan da, eta bere zaletasuna transmititu dit. Txikitatik hasi nintzen zaldiz ibiltzen, eta beti izan dugu txakurra, oiloak...", dio. Beraz, ez da harritzekoa unibertsitateko ikasketak aukeratzeko garaian, Albaitaritza aukeratu izana.\nEz du damurik, baina gogoan du jaso zuen lehen kolpea: "Hirugarren mailan izan zen. Haragitarako behiak zituen lagun bat zuen aitak, eta uda hartan harekin lana egitea bururatu zitzaidan, ganadutegiko lana ikasteko. Haren baserrira joan ginenean, baina, berehala esan zidan bere albaitaria gizona zela, handia, eta ehun kilokoa; ea zer egin behar nuen nik, emakumea eta hain txikia izanik". Nolabait, orduan egin zuen topo errealitatearekin aurrez aurre.\nBigarren kolpea izan zen jabetzea zer aitortza eskasa duten albaitaritza-ikasketek gizartean, beste ikasketa batzuekin alderatuta: "Oso ikasketa gogorrak dira, eskakizun handikoak, eta lanean hartzen duzun ardura ere oso da handia. Jendeak, ordea, ez du hori ikusten, eta profesioa ez dago aitortuta beharko zukeen neurrian, inondik inora ere".\nHala ere, aurrera egin zuen, eta, ipurtarin samarra denez, azken urtea egiten ari zela dagoeneko hasi zen begiratzen zer aukera egon zitezkeen. Irakasle baten bitartez NEIKER-ekin harremanetan jarri, eta sei hilabetez aritu zen animalien elikadurari buruzko zenbait proiektutan eta intseminazio-laborategian.\n"Aldez aurretik, ez nuen pentsatuko ikerketa-mundua gustatuko zitzaidanik. Nik naturarekin harreman zuzena eta jarduera mugitu bat izan nahi nituen, eta ez nuen uste laborategi batean sartuta gustura egongo nintzenik. Baina oso lan aktiboa da, lan pila bat egitea tokatu zitzaidan, eta asko gustatu zitzaidan”,onartu du Zubiriak.\nSei hilabeteko praktikak amaitu zituenean, elikagaien kalitatearen eta segurtasunari buruzko master bat zegoela ikusi zuen, eta, ordurako bazuenez asmoa agian doktoretza-beka bat eskatzeko, aproposa izan zitekeela pentsatu zuen. “Gainera krisi-garaia zen, eta horrek ateak zabaltzen lagunduko zidala iruditu zitzaidan”, gogoratu du.\nMasterra hasi eta berehala doktoretza egiteko aukera sortu zitzaion, aurkeztu, eta eman egin zioten -lehenengo lekuan geratu zen-. “Ilusio handiarekin heldu nion aukerari nahiz eta beldurra ere ematen zidan tesi batean sartzeak. Laginak hartu, irtenbideak bilatu, ideia berriak proposatu… horretarako banekien balio nuela, baina ordenagailu aurrean eserita hainbeste ordu eman beharrak beldurra ematen zidan”. Hala ere, aurrera egitea erabaki zuen.\nTesiaren zati handi bat Fraisoro nekazaritza eskolako ukuiluan gauzatu behar zen behiekin, eta bertan ere lehen aldian zalantzaz hartu zuten, ukuiluan aritzeko profila ez ote zuen pentsatuz.\nAlabaina, praktiken eta tesiaren artean, Gasteizko ukuilu batean aritu zen lanean, peoi gisa, azpiak ateratzen, behiak ezten… Lan gogorra zen, eta gaizki ordaindua, baina asko ikasi zuen, eta oso baliagarria izan zitzaion entseguak diseinatzeko, ukuiluan moldatzeko, eta baserritarrekin parez pare tratatzeko: “Ikusi zutenean banekiela ukuiluko lanak egiten, jarrera aldatu zuten eta asko lagundu zidaten”. Bera ere ez zen ikerketako lanak egitera mugatu; baserrikoak ere egiten zituen. “Azkenean, peoi-lana giltzarri izan da nire bizitza profesionalean, horrek eman baitit aukera baserritarrak ulertzeko, haiekin batera aritzeko, eta lagunak egiteko”.\nAma izatea, zigor bikoitza\nUkuiluko entseguak hasi bezain laster, ezusteko bat izan zuen: haurdun zegoela jakin zuen. Ilusioz, ama izango zela erabaki zuten bikotekideak eta biek. Orduan, beste kolpe handi bat jaso zuen: bekarekin zegoenez ez zegokion amatasun baimenik. Gehienez ere, soldatarik gabeko sei hilabeteko etenaldi bat har zezakeen.\nBidegabekeria horren aurrean, ez zuen etsi, eta haurdunaldiaren azken egunera arte lana egin zuen. Haurra jaiotakoan, berriz, zuzendariaren, ingurukoen eta, batez ere, bikotekidearen laguntzarekin, berehala itzuli zen lanera, beka ez eteteagatik. Horrek amatasuna zapore gazi-gozo batez bizitzera eraman zuen; haur baten etorrerak dakarren aldaketa eta esfortzuari, batez ere lehen hilabeteetan, lanarena gehitzen baitzitzaion. Horrez gain, jendearen aipamenak ere entzun behar izan zituen, aitaren inplikazio totalaz eta amaren hutsuneaz jabetzean: “Momentu horretan aitak denbora gehiago ematen zuen alabarekin, kalean ere hala ikusten zuten eta hala adierazten zidaten. Gizartea ez dago irudi horretara ohituta baina ni ez nintzen ondo sentitzen hori entzutean”.\nZubiriak garbi dio: “Hori gertatzen zaio mutil bati, eta ez da ezer gertatzen. Aita izango zen, lanean jarraituko zuen aurretik ari zen moduan eta kitto”.\nBigarren entseguak bukatu, eta ordenagailuaren aurrean esertzea egokitzen zitzaion orduan. Baina nekazaritza-kooperatiba batetik lana eskaini zioten, animalien elikadura-gaiak aurrera eramateko, eta lana onartu zuen. Bigarren haurra izan zuen eta I+Gko eta kooperazioko proiektu batzuk garatzea lortu zuen. Une horretan CAF-Elhuyar sariketaren berri izan zuen, eta lan bat aurkeztea erabaki zuen. Gainerako guztiarekin batera artikulua idazteak lan handia eman zion arren, merezi izan zuelakoan dago. Hain zuzen, NEIKER sari berezia irabazi zuen.\n“Sekulako poza eman zidan. Sentitu nuen azkenean jaso nuela egindako lan guztiagatik merezi nuen aitortza”, adierazi du Zubiriak. Are gehiago: saria tesia berriro hartzeko akuilu ere izan da. “Hasitakoak bukatzearen aldekoa naiz, baina ez dut izan behar den adina ilusio horrelako lan bat aurrera eramateko. Orain aldiz, bai, gogotsu nago eta saiatuko naiz. Beraz, onartu behar dut niretzat sari hori irabaztea bultzada handi bat izan dela”.\nGaztelun jaio zen, 1989an. Albaitaritza ikasi zuen, eta, jarraian Elikagaien kalitatea eta segurtasun Masterra. Doktore-tesia egiten hasi zen, eta, denboraldi batez eten badu ere, berriro itzuli da ikerketara. Tartean, beste lan eta proiektu asko ere egin ditu, gehienak ganaduarekin eta elikadurarekin lotuta.


PSE EUSKADI: Berriak: Idoia Mendia: “Euskadi plurala nahi dugu Euskal Sozialistok; bizikidetza eraiki behar dugu, baita hiltzea nahi gintuztenekin ere"\n2020 IRA 20 12:15 • AGENDA\nLa Vicelehendakari y Secretaria General del PSE-EE Idoia Mendia, participa en la clausura del X Congreso de Juventudes Socialistas de Euskadi (JSE-Egaz)\n2020 URT 31\nIdoia Mendia: “Euskadi plurala nahi dugu Euskal Sozialistok; bizikidetza eraiki behar dugu, baita hiltzea nahi gintuztenekin ere"\nPSE-EEko idazkari nagusiak etorkizunerako oinarri etiko sendoen alde egin du Del final del terrorismo a la convivencia liburuaren aurkezpenean\nIdoia Mendia, junto a Kepa Aulestia y Rafael Leonisio, antes de la presentación del libro.| Socialistas Vascos\nPSE-EEko idazkari nagusiak, Idoia Mendiak, “guztiok kabituko garen” Euskadi plural baten alde egin du eta sozialismoaren egitekoa aldeztu du bizikidetza sendo bat eraikitzea egokitzen denean, hain zuzen euskal gizartea ezaugarritzen duen pluraltasun eta ezberdintasunari begirunea gordeko dioenarekin. “Errealitatea da ETAk pluraltasunarekin amaitu nahi izan zuela, eta gure erronka Euskadiren etorkizuna pluraltasuna galdu gabe kudeatzea da. Hori defendatu behar dugu, egon zen-eta jendea hilez horrekin amaitu nahi izan zuenik. Bizikidetza guztion artean eraiki behar dugu, baita hiltzea nahi gintuztenekin ere", azpimarratu du.\nEta gehitu du pluraltasuna dela “gaurkotasun osoko kontzeptu bat; autogobernuaz hitz egiten dugunean eta Estatutuaren erreformaz hitz egiten dugunean, arau neutro bat izan behar baitu, ez nazionalista ez sozialista, guztioi elkarrekin bizitzeko aukera emango digun aterki bat, baizik”. Arbuiatu egin du horregatik “gizartea ulertzeko modu bakarra ezartzeko nazionalistek duten tentazioa, bizikidetza esparrua euren parametroetatik eraikitzearena eta nazionalistak ez direnak zerbait exotiko eta exogenotzat hartzea”.\nIdoia Mendiak Del final del terrorismo a la convivencia [Terrorismoaren amaieratik elkarbizitzara] liburua aurkeztu du Bilbon, ETAren indarkeriaren ondorioak jorratzen dituzten saiakeren bilduma bat. Argitalpena Ramón Rubial Fundazioak sustatu du eta Kepa Aulestia analistak koordinatua izan da. Hamar egileren testuak biltzen ditu, terrorismoak euskal gizartean izan dituen efektuei buruz eta horren etorkizunari buruz indarkeriarik ez denean. Liburuari idazkari nagusiaren El hilo socialista para construir la convivencia [Bizikidetza eraikitzeko ildo sozialista] izeneko saiakera batek ematen dio amaiera.\nBuruzagi sozialistak, jendartean Aulestiarekin eta Rafael Leonisio irakaslearekin izandako elkarrizketan, gogoratu du ETAren proiektu baztertzaileak pluraltasun horrekin akabatu nahi zuela, eta azpimarratu du terrorismoaren gaineko garaipen demokratikoa, izan, etorkizuneko elkarbizitza ezberdintasunarekiko errespetuan eta oinarri etiko ukaezinetan oinarritzen dela.\nHorren haritik, Ramón Rubialen onadarea aldarrikatu du, “diktadura aurrean demokraziaren alde apustu egin zuenean”. “Hori da haren ondarea, eskuzabaltasunezko ondarea, izan ere, ETAren ondarearen aldean, hilerrietan baitago harena”, azaldu du, ondoren PSE-EEk ezker abertzaileari “hiltzea gaizki egon zela, ETA errore bat eta horrorea izan zela" onar dezala eskatzen jarraituko diola eransteko. Dena dela, ohartarazi du sozialistek inoiz ez diotela utziko politika egiteari. “Hiltzen gintuzten garaian ez genion utzi politika egiteari, orain ere ez diogu uko egingo", erantsi du.\nAzkenik, sozialistek terrorismoaren aurrean izandako egitekoa azpimarratu du, “hori PSOEri erasotzeko erabiltzen” dutenak arbuiatu ditu eta errespetua eskatu du “indarkeriari eta horren bidez euren asmoak ezarri nahi zituztenei aurre egin zioten militante eta zinegotzi sozialistentzat”.\nAurkeztu den liburuak egile hauen entseguak biltzen ditu: Raúl López Romo eta Gaizka Fernández Soldevilla, Rafael Leonisio eta Imanol Zubero EHUko irakasleak, Maria Pilar Rodríguez Pérez, Iñaki García Arrizabalaga eta Izaskun Sáez de la Fuente Deustuko Unibertsitateko irakasleak; Lourdes Pérez kazetaria, Reyes Mate filosofoa eta Denis Itxaso Gipuzkoako foru diputatua.\nLiburuaren azken helburua, hitzaurrean Eider Gardiazabalek, Ramón Rubial Fundazioko presidenteak, azaltzen duenez, "geroko belaunaldiek egin ditzaketen " galdera biri erantzutea da: "Nolatan izan zen posible horrenbeste denboraz halako aberrazioa? Eta, nola utzi zion gizarte oparo eta hezi batek bere begien aurrean gutxiengo indarkeriazale batek euren asmoei kontra egiten zieten pertsona batzuk mehatxatu eta erahil zitzan?".\nEuroparlamentari ere badenak "gai horiek mahai gainean jarri" eta "denboraren joanak iragan deseroso bat ezaba dezan gizartearen gehiengoak duen tentazioaren aurrean" erantzun bat emateko garrantzia nabarmendu du. "Galdetu gabeko eta erantzun gabeko galderek bide ematen die, beti, ahanztura interesatuei, gezurrei edo justifikazio makurrei ez denean", arrazoitu du.\n2020 IRA 05 • BERRIA\nIdoia Mendiak datorren Euskal Gobernuaren "sendotasuna, pluraltasuna eta akordiorako bokazioa" azpimarratu du


Ondorioak nabaritu dira jada | Mundua | Berria\nOndorioak nabaritu dira jada\nKataluniako Parlamentuko Mahaiak ez du onartu JxCren lau diputatu auzipetuek botoa delegatzen segitzea, eta subiranismoak gehiengoa galdu du. Generalitateak gertatutakoa «minimizatu» du\nRoger Torrent Kataluniako Parlamentuko presidentea (eskuinean), alboan Xavier Muro ganberako abokatuetako bat duela, atzo. TONI ALBIR / EFE\nIndependentistek gehiengo osoa galdu dute Kataluniako Parlamentuan. JxC Junts Per Catalunya eta ERC Esquerra Republicana Generalitateko bi bazkideek ez dute bat egiten prozesu subiranistaren judizializazioak ezarri dituen trabak saihesteko moduan, eta hori argi ikusi ahal izan zen atzo, berriro. Auzitegi Gorenak auzipetutako JxCko lau diputatu kartzelatuek eta erbesteratuek botoa delegatzen jarraitzearen aurka eta JxCren planteamenduaren beraren aurka bozkatu zuten ERCk eta PSCk Parlamentuko Mahaian. JxCren formula baztertu zuten ganberako abokatuek herenegun gauean, eta Roger Torrent parlamentuko presidenteari (ERC) ohartarazi zioten onartzekotan bozketek ez zutela balio juridikorik edukiko, eta, gainera, Gorenak haren kontra egin zezakeela. PSCk, badaezpada ere, babes helegite bat erregistratu zuen herenegun gauean Auzitegi Konstituzionalean, delegatutako botoen eraginkortasuna eragozte aldera.\nMahaiaren erabakiaren ondoren, joan den astean egindako politika orokorreko osoko bilkuran eztabaidatutako ebazpen proposamenak bozkatu zituzten atzo arratsaldean. Eta goizean hartutako erabakiaren ondorioak nabaritu ziren. Izan ere, Carles Puigdemont, Jordi Sanchez, Jordi Turull eta Josep Rull parlamentari kargugabetuen botoekin irabaziko zituzkeen 11 bozketa galdu zituen subiranismoak\nAdibide bat. Kataluniaren autodeterminazio eskubidea aldarrikatzen duen testu bat erregistratu zuen CUPek lehengo astean. Hemizikloan bozkatu zuten atzo, eta 65 boto lortu zituzten subiranistek. Ciutadansek, PSCk, Catalunya En Comuk eta PPCk kontra bozkatu zuten. Beste 65 boto. Ebazpen proposamen hori beste bi aldiz bozkatu zuten, beraz, berdinketa hausteko, baina, emaitza bera izan zenez, ez zuten onartu. Lau diputatu auzipetuek beste parlamentari bat izendatu izan balute beren izenean bozkatzeko —hala egin du ERCk, Oriol Junqueras eta Raul Romeva auzipetuek Sergi Sabria izendatuta—, 69 boto aterako zituzten subiranistek, eta ebazpena onartuko zuten. 70 izango ziren Antoni Cominekin (ERC), baina diputatu erbesteratuak ez du botoa delegatzen. Beraz, orain arte ez bezala, hemendik aurrera hainbat bozketa galduko dituzte subiranistek. Izan ere, gehiengo osoa galdu dute (68 boto). 61 boto dituzte orain JxCk eta ERCk .\nMahaian erabakitakoaren berri edukitakoan, Elsa Artadi Generalitateko Presidentetza kontseilaria (JxC) atera zen prentsaren aurrera. «Gauza guztietan berdin-berdinak ez izatea minimizatuko nuke», azpimarratu zuen. Gaineratu zuen gertatutakoak ez liokeela eragin beharko Kataluniako Gobernuaren jardunari. «Normal jarraituko dugu lanean».\nEbazpen proposamenak bozkatzen hasi aurretik, hitza hartu zuten talde parlamentarioetako bozeramaileek. JxCko eta ERCko diputatuek ez zuten eman elkarren arteko desadostasunen berri, eta salatu zuten parlamentua egoera ezohikoan dagoela judizializazioaren eraginez.\nBaina egon badaude desadostasunak. Pablo Llarena Goreneko magistratuak auzipetutako diputatuen eskubide politikoei eusteko intentzioarekin, formula bat adostu zuten JxCk eta ERCk, eta erabaki zuten beste pertsona bat izendatzea haien ordez bozka dezan. Alderdi bakoitzak bat. Parlamentuak onartu egin zuen joan den asteartean. Baina, lehengo ostegunean, politika orokorreko saiotik eratorritako ebazpen proposamenak bozkatzen hasi aurreko Mahaiaren bileran —orduan ziren bozkatzekoak atzo bozkatutakoak—, JxCk erabaki zuen ez zuela inor izendatuko lau diputatu auzipetuen ordez jarduteko. Bi indar subiranisten arteko urgentziazko bilera eragin zuen horrek, eta, ia lau ordu geroago, Sabriak eta Eduard Pujolek (JxC) esan zuten akordio bat lortu zutela. Hurrengo egunean agerraldi bateratua egin zuten Quim Torra Generalitateko presidenteak (JxC) eta Pere Aragones presidenteordeak (ERC), eta adierazi zuten gobernuaren «egonkortasuna» bermatuko dutela auzipetuen epaiketa amaitu bitartean.\nJxCk, bien bitartean, bereari eutsi zion atzo. Haientzat «marra gorri bat» da parlamentarien ordezkapena, eta ez daude hori zeharkatzeko prest. Parlamentari horiek beraiek sinatutako gutun bat kaleratu zuen. Horien arabera, joan den asteartean diputatuen kargugabetzea ukatu zuen parlamentuak «gehiengo osoz». Iruditzen zaie, hortaz, botoa delegatzen jarraitzeak bat egiten duela zuzenbidearekin. Aipatu gabe, baina Torrenti belarrietatik tira egin diote eskutitzean. «Pentsatzen dugu boto delegazio hau ukatua izan daitekeela, botere legegilearekin zerikusirik ez duen organo baten balizko erreakzioen mendeko argumentazio batekin soilik», nabarmendu dute laurek. Pentsatzen dute, gainera,bi indar subiranista nagusien 61 eserlekuek ahalbidetuko dutela gobernuari eustea eta «proiektu errepublikanoa» hauspotzen jarraitzea. Junqueras, ordea, ez dago ados. «Urriaren 2an onartutako akordioak ez gaitu ez kargugabetzen, ez ordezkatzen, eta ahalbidetzen digu gure eskubideei eustea. Edozeren gainetik, gehiengo independentista babestu behar dugu», idatzi zuten ERCko liderraren Twitterreko kontuan. Sabriak ere ez zuen gogo onez hartu JxCkoen erabakia: «Garaipen moralek ez digute balio; garaipen eraginkorrak nahi ditugu».\nJxCk eta ERCk Catalunya En Comuren babesarekin lortu zuten, atzo, erreferendum adostu bati buruzko proposamen bat aurrera ateratzea. Eta, aritmetika parlamentario berriari erreparatuta, Comukoen zortzi botoek berebiziko pisua edukiko dute; hasteko, eta behinik behin, aurrekontuak onartzeko.\nEbazpen proposamenak bozkatzen hasi eta berehala, Romevak eta Junquerasek bozkatu izana salatu zuen Carlos Carrizosa Ciutadanseko parlamentariak, eta Torrenti jakinarazi zion Auzitegi Gorenean helegite bat jarriko dutela horren aurka.


Euskal jantzien erakusketa ikusgai dago Ardixarra etxean . diariovasco.com\nEuskal jantzien erakusketa ikusgai dago Ardixarra etxean\nUrriaren 15ean izango da aurten Dantza Txapelketa eta izena emateko epea dagoeneko zabaldu da\nEuskal jantzien erakusketa ireki zen atzo Ardixarra etxean. Euskal Herriko Dantza Solteko Txapelketak 40. urteurrena betetzen du aurten eta hainbat ekintza antolatu dira motibo horrekin. Ekitaldi horien barnean kokatu behar da Errenteriako Iraultza Dantza Taldearen bidez antolatu den erakusketa hau. XVI eta XIX. mende bitarteko arropak dira eta Ramon Garcia diseinatzaileak prestatu ditu. Eñaut Telleria alkateak, Iosune Arrondo udal teknikariak eta turismo bulegoko Izarra Urdalletak azaldu zuten erakusketa, bi hilabetez egongo dena jendaurrean, turismo bulegoaren ordutegiarekin: Ostiraletan 17:30etik 19:30era, eta asteburu eta jai egunetan 11:30etik 13:30era goizez eta 16:30etik 19:30era arratsaldez.\nBestalde, urriaren 15ean izango da aurtengo txapelketa eta zabalik dago jada izena emateko epea dantzarientzat. Aurretik, irailaren 17 eta 18an, Goierriko Erromeri Bira ospatuko da, Kantu Jira eta Jubilatuen Egunarekin batera. Urriaren 15ean, egun guztian zehar dantza giroa egongo da herrian; 11:30ean plazan topaketa nagusia izango da eta Azpilla Dantza Taldearen erronka izango da Seguran inoiz ezagutu den polka jendetsu eta erraldoiena egitea.


Auzolana, Zabaleko eskola eta ipar martxa dira, besteak beste, Aiaraldea Hemen hamabostekariaren zenbaki berriko protagonistak - Aiaraldea - Aiaraldea.eus\nAuzolana, Zabaleko eskola eta ipar martxa dira, besteak beste, Aiaraldea Hemen hamabostekariaren zenbaki berriko protagonistak\nErredakzioa 2021-06-02 07:00\nHainbat gai jorratzen ditu hamabostekariak. / Aiaraldea.eus\nErreportaje eta elkarrizketa ugari dakartza Aiaraldea Hemen hamabostekariaren 144. zenbakiak. Izen propio asko aurkituko ditu irakurleak bertan: Iñaki Montes, Izaskun Bengoa, Ane Murga...\nLabetik atera berri da Aiaraldea Hemen hamabostekariaren 144. zenbakia. Orotariko gaiak lantzen ditu agerkariak. Erreportaje nagusiak auzolana du hizpide. Bertan, eskualdeko hainbat esperientzia komunitario bildu dira, Aiaraldean oso praktika hedatua baita.\nHorretaz gain, aktualitateari lotutako gaiak ere aurkituko ditu irakurleak.\nElkarrizketa mamitsu ugari dakartza hamabostekariaren ale berriak; hala nola: Iñaki Montes argazkilariarena, Ane Murga Nazioarteko Filosofia Olinpiadan parte hartu duen Laudio BHI Institutuko ikaslearena, Izaskun Bengoa kirolariarena edota Zabaleko eskola txikiko gurasoei egindakoa.


SATSEk gehiegizko lan kargak salatu ditu Arabako GOFEren erresidentzietan - Deia\nSATSEk gehiegizko lan kargak salatu ditu Arabako GOFEren erresidentzietan\nEl 71% de enfermeras sufre estrés, según denuncian. Foto: Satse\nEl 71% de enfermeras sufre estrés, según denuncian.\nBILBO. SATSEk gehiegizko lan kargak salatu ditu Arabako GOFEren erresidentzietan. "Ezin dugu egungo lan karga geure gain hartu. Gure zentroetan erizain gehiago behar ditugu", salatu du sindikatoak.\nGizarte Ongizaterako Foru Erakundetik urteak daramatzate euren zentroetan egon diren aldaketak salatzen: "Eboluzio demografikoak, bizi itxaropena handitzeak eta Mendekotasun Legea indarrean jartzeak, erresidentzietan mendekotasun larria eta handia duten pertsona gehiago egotea eragin du, eta zentro horiek ospitale geriatriko bilakatu dira", adierazi du GOFEk.\nSATSEk gogorarazi nahi du osasun zainketa profesionalaren beharra hazi egin dela erresidentzietan eta GOFEren zentroetan, eta era berean erabiltzaileen menpekotasunak gora egin duela. "Pertsona horietako askok mendekotasun maila larriak eta handiak pairatzen dituzte, patologia anitzeko gaixotasunak direla-eta. Gainera, eritasun horietako gehienak kronikoak eta endekapenezkoak dira, eta ohikoa baino zainketa maila handiagoa behar izaten dute".\nSATSErentzat oinarrizkoa da zentro horien izaera soziosanitarioa definitzea, gaur egun beharrezkoak diren baliabide teknikoak eta giza baliabideak egokituz. "Horrela baino ezin izango diegu erantzun giza beharrizanei eta eskari asistentzial handiari".\nUrteko 365 egunetan, 24 orduz osasun arreta eskaini behar den arren, sindikatuak salatzen du egun, erresidentzia batzuetan ez dela arreta hori ematen. Horrez gain, erresidentzia gehienetan erizain-paziente ratioa ez da nahikoa. "Txagorritxuko erresidentzian, adibidez, gaueko txandan erizain bakarra dago 150 pertsona


Mendiko bastoiarekin ibiltzeko teknika landu du Zestoa Osasuntsu taldeak | danbolin\nMendiko bastoiarekin ibiltzeko teknika landu du Zestoa Osasuntsu taldeak\nZestoa Osasuntsu taldeko kideek mendiko bastoiarekin ibiltzeko teknika ikasteko aukera izan dute azken hiru astetan. Eguraldi onaren aitzakiarekin, inguruko bideetatik ibilaldi ederrak egin dituztela azaldu du Mikel Irure taldearen koordinatzaileak. Datozen asteetan beste bi saio egingo dituzte.\nPrevious Article [BIDEOA] Herritarrek Zestoarekiko duten konpromisoa, BADATOR!\nNext Article ASTEBURUKO EMAITZAK ETA ASTE HONETAKO PARTIDAK\nAlbiste gehiago2019ko albiste eta bideo ikusienak[ARGAZKIAK] Zoroperi goiz-eguerdiak eman duena argazkitanSormen idatzian lehen urratsak emateko ikastaroa antolatu du Eromen Produkzioak antzerki elkarteakIraupen eskia egiteko irteera antolatu du Agirok datorren hilerako


Jai herrikoiak aurrera - GARA\nAnder Agirre Dorronsoro Amara Berriko auzokidea, Donostia\nAurreko asteburuan Amara Berriko auzoko festak ospatu genituenean, oinarrizko eskubide bat aldarrikatzen genuen, auzoko festak antolatu eta bizitzeko, bazkari bat antolatzeko baimenik ez ukatzea. Hiriko festa burges eta diru xautzaileen kontra egonagatik, gure auzoko festak gozatzeko eskubidea izatea besterik ez genuen eskatzen. Festak pasa badira ere, ukazio eta eskubide zapalketa horiek ez dira aldatu udalaren aldetik. Dena den, badaukagu irribarrea ateratzeko arrazoirik, eskubide hau autoritate guztien gainetik zilegi egin baituzue herritarrok.\nIrribarre eta zorion hau ez diegu denei bidaltzen ordea. Ez noski, udaleko zein Erkidegoko poliziari, ezta hiritar guztion (!) eskubideak bermatzearren egun udaletxean diren politikoei. Ez, ez, inolaz ere. Eskerrak eta zorionak eman nahi dizkiegu Amara Berriko auzotar eta herritarrei, muga zein oztopo guztien gainetik, manifestazio-kalejiran dantzatu eta abestuz aldarrikapenaz festa egiteagatik. Eskerrak bazkarian parte hartu zuen bakoitzari, auzotar, hiritar edozein jatorritakoa izanagatik, bazkarian bertso zein alaitasuna elkar banatzeagatik. Eskerrak nola ez, jaien parte izan diren Dj Bull, bertsolariari, Txortainsi eta Basabasari. Eta bereziki, eskerrak gure auzoko eta beste auzoetako festak antolatzen aritzen diren jai batzorde, pirata... bakoitzari, herritik herriarentzat eginiko festak egiten laguntzen dutelako.\nHurrengo urteko festak urruti badira ere, gure aldarrikapenek ez dute gordetzeko unerik eta oinarrizko eskubideak bermatzearren, festen bidez kasu honetan, lanean jarraituko dugu, are gehiago festa hauetan zuek guztiok eman diguzuen indarrarekin. Eskerrik asko denoi!


Liher Larrea: "Araban zortzi ikastola daude, eta Argantzon 2003an sortu zen Arabako kuadrilla ez-ofizialean" - Aramaio - Goiena.eus\nLiher Larrea: "Araban zortzi ikastola daude, eta Argantzon 2003an sortu zen Arabako kuadrilla ez-ofizialean"\nLarraitz Zeberio Lekuona 2022-06-17 18:22\nLiher Larrea Ibabe aramaioarra. (Argazkia: Arabako Ikastolen Elkartea)\nDomekan egingo dute Araba Euskaraz jaia Gasteizko Olarizu parkean. Zortzigarren alaba lelopean antolatu dute lurraldeko ikastola guztiek elkarrekin eta auzolanean. Arabako Ikastolen Elkarteko presidentea da Liher Larrea Ibabe (Aramaio, 1973).\nNola doaz prestaketa lanak?\nOinarrizkoa eginda eta aurreratu daitezkeenak aurreratzen ari gara. Gainerakoan, egunera begira gaude. Zabalik ditugu ateak etorri nahi duten guztiendako.\nTrebiñun sortutako Argantzon ikastolaren aldeko jaia izango da 2022ko Araba Euskaraz.\nAraban zortzi ikastola daude, eta Argantzon 2003an sortu zen Arabako kuadrilla ez-ofizialean. Ikastolak ez du Gaztela eta Leongo Hezkuntza Saileko laguntzarik jaso inoiz, eta, urteetako arazo ekonomikoen ostean, ezinbestean, 2019an joan ziren Sagastietara, bertako Udalak lagatako etxe batera. Arabako ikastolarik txikiena da, baina dagoen lekuan egoteko esango nuke nahiko tamaina handikoa dela. Oraintxe matrikulatu da ikasle berri bat; beraz, 68 dira.\nBestalde, hasiera batean, ikastolak Haur Hezkuntza bakarrik eskaintzen zuen, baina 2016an hasi zen Lehen Hezkuntzako lehen gela eta ikasturte honetan irtengo da ziklo osoa hasieratik bertan egin duen lehen promozioa.\nBeste eraikin bat altxatzea da asmoa, ezta?\nBai. Udalak utzitako lursail batean egitea da asmoa. Hurrengo ikasturtean egingo litzateke, 2023-2024ko ikasturterako prest egoteko.\nZe euskal giro dago?\nIngurua ez da batere euskalduna. Euskaraz dakiena, normalean, kanpotik heldutakoa da. Arabara atxikitzeko gogoa eta bestelako lanketa batzuk egiteko ikastolaren tamainak ematen duen aukera nabarmenduko nituzke. Irakasleak, bestetik, nahiko gazteak dira, eta sartu direnetik ari dira borrokan ikastola aurrera ateratzeko.\nZein da egoera Arabako gainerako ikastoletan?\nHiru ikastola handi daude: Laudion, Amurrion eta Armentian. Arabako Errioxan Lapuebla izango da handiena, baina hor beti borrokan gaude. Lautadan, berriz, 1993an publiko egin ostean, hor ibili da kili-kolo aurrera egin nahian.\nEsango nuke erronka, orain, Hezkuntza Lege berriarekin datorkigula. Elkarrekin egin beharko dugu aurrera, dagoen aniztasuna errespetatuz eta ikastola bakoitzak bere inguruan duen hezkuntza komunitatearekin eta erakundeekin lan eginez. Jaiotza-tasak izan duen eta aurreikusten zaion jaitsierarekin ez da erraza izango denek aurrera egitea.\nAraba Euskaraz festak ezaugarri berriak ditu aurten.\nOlarizura itzuliko gara eta zortzi ikastolak elkarrekin antolatutako festa da. Hiru gune egongo dira eta ahalegindu gara egitarauan denetik sartzen, baina helburu nagusia da, batez ere, familiak erakartzea, gazte asko mugitzen zuen jai eredu hori pixka bat aldatzeko. Gero baloratuko dugu etorkizuneko eredua Herri Urratsen estilokoa den. Hau da, urtero leku berean eta ikastola guztiek elkarlanean egindakoa. Hain ikastola gutxi eta batzuk hain txikiak izanda, hori izan daiteke apustua.\nKantuaren hitzak Manex Agirre herrikideak egindakoak dira.\nEzagutzen du Argantzon, eta baita ere Araban euskarak duen panorama. Bi gai horietatik tiraka osatu du kantuaren letra.\nOmenduak ere izango dira aurten.\nAuzolana eta elkarlana nabarmentzeko ikastola bakoitzak pertsona bat aukeratuko du. Aurreko urteetan Araba Euskaraz jaiko koordinatzaile Angel Olalde eta Alea aldizkaria ere omenduko dira domeka goizean egingo den ekitaldian.


Indaba-usaina dago Loiun - Loiu - 2019-01-26 - Aikor.eus\nIndaba-usaina dago Loiun\nAikor aldizkaria 2019-01-25 13:33\nBihar, urtarrilaren 26an, Loiuko Putxera Lehiaketa egingo da zortzigarren aldiz, bertako Udalak antolatuta. Lehiaketa 09:00etan hasiko da, Zabaloetxe auzoan, eta izena ematea 09:00etatik 11:00etara egin beharko da liburutegian. Izena emateak bost euro balioko du.\nPutxerak 12:30etik 14:30era aurkeztu beharko dira. Parte-hartzaile bakoitzak nahi beste putxera aurkeztu ahalko du, baina bakoitzeko izena emate bat egin beharko du. Indaba gorriak, beltzak edo pikartak erabili ahalko dira, baita osagai hauek ere: txorizoa, odolosteak, urdaia, azenarioa, saiheskia eta behi-hegala. Epai-mahaiak aurkezpena, zaporea eta egosketa.\nOrotara 30 sari emango dituzte: 20 sari orokor eta 10 tokiko sari. Irabazleak 290 euro, txapela eta urrezko garaikurra jasoko ditu; bigarrenak, 250 euro eta zilarrezko garaikurra; hirugarrenak, 200 euro eta brontzezko garaikurra; laugarrenak, 150 euro eta ardoa; eta bosgarrenak, 150 euro eta txakolina. Besteen artean garaikurrak, ardoa eta txakolina banatuko dira. Tokiko sariei dagokienez, lehenari 200 euro eta txapela emango diote; bigarrenari, 150 euro eta garaikurra; hirugarrenari, 100 euro eta garaikurra; eta gainerakoei, garaikurrak, ardoa edo txakolina. Gainera, Gizarte-sareak Saria ere egongo da. Horrek #putxerasloiu hastag-a erabilita Facebook-era, Instagram-era edo Twitter-era igotzen den argazkirik onena sarituko du. Sariak 19:00etan banatuko dira Zabaloetxeko frontoian. Bestetik, aipatu beharra dago Akerbeltz taldeak bazkalostea girotuko duela, eta sariak eman ostean musikak 21:00ak arte jarraituko duela.\nLoiuko Putxera Lehiaketak jende asko erakartzen du urterik urte: Txorierrikoak zein Bizkaikoak eta inguruko probintzietakoak. Iaz, esate baterako, 134 putxera aurkeztu ziren.


Aurrekoa Maiatza 30 Asteazkena Hurrengoa\nMaiatza 30 • 20:00 • Tabakalera (Egia) Zinema\nJaponia. Zuzendaritza: Mamoru Oshii. Ekoizpena: Mitsuhisa Ishikawa, Ken Iyadomi, Ken Matsumoto,Yoshimasa Mizuo / Kodansha, Bandai Visual, Manga Entertainment, Production I.G. Gidoia: Kazunori Ito, Masamune Shirow-en mangan oinarriturik. Argazkia: Hisao Shirai. Musika: Kenji Kawai. Muntaketa: Shiuchi Kakesu.\nHIZKUNTZA: japoniera / AZPITITULUAK: euskara\n2029. urtea. Gizakiak cyborgekin batera bizi dira. Roboten industria izugarri garatu da eta ia mundu guztiak darama bere soinean protesi sintetikoren bat. Motoko Kusanagi maiorrak, 9 Saileko agenteak, gaizkile zibernetiko arriskutsu bat atzitzea du misiotzat. Zenbaiten arimak aldarazten ari da hura, haiek kontrolatu eta krimen sail bat burutzeko. Mamoru Oshii-k zuzendu duen Masamune Shirow-ren manga ezagunaren aurreneko egokitzapen honek hainbat bertsio eta jarraipen izan ditu.\nMaiatza 30 • 19:00 • Egia K.E. (Egia) Literatura\nGarai hartako gertaerek, gaur egunerarte Islandian indarrean egon den lege bat sorrarazi zuten: euskaldunak hiltzeko baimena ematen zuen legea.\nMaiatza 30 • 10:00, 11:00 • San Telmo Museoa (Parte Zaharra) Kultura +\nHelduen artean, bereziki euskaldun berrien artean, euskaraz aritzeko saioak. Saio honetan museoan ikusgai dauden erakusketen inguruko gaiak aukeratuko dituzte hizketarako.\nMaiatza 30 • 18:00 -19:00 • Tabakalera Tailerrak\nCROSSOVER. Telesaien kultura: Flashforward: Fikzioa errealitatearen aurretik\nMaiatza 30 • 18:30 - 21:00 • Koldo Mitxelena Euskara +\nTelesailak gizartearen ispilu izan dira askotan, iraganaren edo egungo errealitatearen inguruko gaiak jorratuz. Azken urteotan, ordea, oraindik ezagutzen ez dugun etorkizunaren isla izateko ahalegin handia egin dute telesail ugarik, dela distopia futuristak baliatuz, dela pertsonaia, rol edo narratiba berriak erabiliz. Saioan, parte hartzaileek gaiaz jardungo dute munduko hainbat telesailetan murgilduz.\nPartaideak: Katixa Agirre, Gaizka Izagirre, Irati Jiménez, Xabier Paya (moderatzailea)


Gorputzaren gaitasun eremuak zabaltzen — dantzan.eus\nHemen zaude: Hasiera › Komunitatea › Dantzan Ikasi › Gorputzaren gaitasun eremuak zabaltzen\nGorputzaren gaitasun eremuak zabaltzen\nDantzara begira gorputzaren prestakuntza fisikoa eta teknikoa lantzeko bide desberdinak proposatu zituen Josu Mujikak Dantzagunean 2010eko ekainaren 19an eta 26an eskainitako ikastaroan. Dantza tradizionalean ibili zen gaztetxoa zela Mujika, eta ondoren Bartzelonan IT Dansan eta Beljikan, Maurice Bejart-en Mudra eskolan osatu zuen bere formazioa. Dantzari profesional bezala Beljikan eta Italian aritu ondoren, dantza irakasle aritzen da Euskal Herrian.\nDantza tradizionalaren alorrean hain ohikoak ez diren ariketa eta mugimendu sorta zabal bat landu zituen bi egunetan zehar Josu Mujikak. Askotan mugimendu bat edo pauso bat egiten blokeatu egiten gara, eta horregatik mugimendu eta urrats sorta zabalago batekin lan egitera gonbidatu gintuen Mujikak, gero ohikora itzultzen garenean askoz samurrago gertatuko zaigulako.\nLurreko ariketak, zutikakoak, barrakoak eta diagonalak egin genituen, eta espazio bakoitzean landu daitezkeen aukera desberdinetako batzuk probatzeko aukera izan genuen. Musika, urrats konbinazio eta mugimendu desberdinak probatu eta lantzera animatu gintuen Josu Mujikak, gorputza fisikoki eta koordinazioari dagokionez ere, malgutu eta indartu dezagun. Ezagutzaz gain, dantza klase bat aurrera eramateko irakaslearen bizipoza eta energia transmitatzeko gaitasunak zein garrantzi duen ere antzeman genuen bera lanean ikusita.\nJosu Mujika: Gorputzaren prestakuntza fisikoa [argazkiak]


"Nicolas Guerendiain" Irungo Errepublikarrak - Ekitaldiak 2012\nIrunen egindako ekitaldiak - 2012\nFrankismoaren krimenen aurkako kereila babesteko mozioa\nGasteizko udalak eguin duen bezala et agure elkarteak eskatuta, Irungo Ezker Batua-Berdeak eta Bildu udal taldeek Mozio bat aurkeztu dute Irungo Udalean Frankismoaren krimenen aurkako kereila babesteko.\nAipatutako mozioa eztabaidatuko da datorren asteazkenean, abenduak 26, 19:30ean Irungo Udaletxean egingo den osoko bilkuran.\nDeskargatu mozioa .pdf-n\nOnartua Irunen frankismoaren krimenen aurkako kereila babesteko Mozioa\nIrungo Udalak abenduaren 26an egin zuen osoko bilkuran onartu egin zen, Irungo Ezker Batua-Berdeak eta Bildu udal talde politikoek, gure elkartearen ekimenez, frankismoaren krimenen aurkako kereila babesteko aurkeztutako Mozioa.\nMozioa irakurri ondoren, EB-Berdeak, PP, Bildu eta PSEko ordezkariek hitz egin zuten.\nOndoren bozketa egin zen eta, bertan, EB-Berdeak, Bildu, PNV eta PSEko 19 zinegotziek alde bozkatu zuten eta PPko 4 kideak abstenitu egin ziren.\nJaitsi ezazu Udalaren ebazpena\nIrungo Udaleko Osoko Bilkura. 2012/12/26 (Txingudi kanala)\nFrankismoaren zigorgabetasunaren aurkako auzi argentinarraren aldeko ekintza\n"Frankismoaren zigorgabetasunaren aurkako auzi argentinarraren aldeko ekintza"ren aurkezpena, Manuel Blanco Chiviteren eskutik\n"Goldatu"ren aurkezpena, Josu Ibargutxiren eskutik\n"Propaganda ilegal. Itinerario de prisiones 1972-1975" liburuaren aurkezpena, Luis Puicercús Vázquez "Putxi" egilearen eskutik.\nInformazio gehiago. Bideo eta argazkiak.\nUrriak 28, 12:30etan\nUrriaren 4, 10, 17, 24\nInork ulertzen ez duen krisia\nKomunikabide nagusiek esaten ez digutena eta krisiari aurre egiteko benetan jakin behar duguna.\nEkonomiari buruzko jardunaldiak, Jesus Burguerak zuzenduta eta gure Elkarteak Irungo Atsegina Elkartearekin batera antolatuta\nInformazio eta jardunaldien programa\nDiario Vasco-n jardunaldiari buruz artikulua 2012/10/28\nErrepublika, autodeterminazioa eta independentzia\nHitzaldi-eztabaida: Oskar Matuteren eta Mikel Aranaren eskutik\nOskar Matute: Alternatiba alderdiaren bozeramailea (Bildu alderdian integratua)\nMikel Arana: Ezker Anitza egingo koordinatzaile nagusia da.\nHizlarien mintzaldien zati batzuk\n2012ko uztailak - urriak\nIII. Argazki Lehiaketa Errepublikarra\nElkartearen ekitaldien artean hurrengo udaberrirako III. Argazki Lehiaketa Errepublikarra iragartzen du. Lehiaketa honen xedea balio errepublikarrak ezagutaraztea eta sustatzea da.\nOraingo honetan, lehiaketarako aukeratu den gaia “Krisiaren irudiak” da. (Elkartasuna, borroka, errepresioa, pribatizazioa eta abar).\nIrailak 7, 8 eta 9\nAnglet - Larressore - Espelette - Jauriko Borda (Navarra)\n2012ko abuztuaren 14an\nElkartearen partaideak Gaintxurizketara joan gara 2012ko Donostiako Klasikara.\nMaiatzaren 5an, 16:00etatik aurrera\n16:00etik aurrera, Bidasoako Graffiti V. Lehiaketa. Informazioa eta Oinarriak\nBidasoako 2. Xake Txapelketa Errepublikarra Informazioa eta Programa\nLiteratur erakusketa hainbat argitaletxeren eskutik: Txalaparta, Hiru, FIM, Atrapasueños y Euskadi-Cuba.\n17:00etik aurrera, Haur jolasak, Irun Iruneten lankidetzarekin\nArratsaldeko ekitaldien argazkiak eta bideoak. (Graffitti, Xake, etab.)\n19:30etatik aurrera, Musika Taldeen Jaialdia. Informazio gehago\nKontzertu errepublikarraren argazkiak eta bideoak\nII Errepublikaren 81 urteurrenaren ospakisuna\nJarraian, Herri-Bazkaria Arano jatetxean. Prezioa: 26 €. Menua\n2012ko apirilaren 15an\nBandera jaistea. 20:30ean. Okasio honetarako, Okasio honetarako, "Irun Republicano" izenburuko himnoa konposatu du Josetxo Silguerok.\nInformazio gehiago apirilaren 14 eta 15ko jardunei buruz\nDiario Vasco. 2012 / 04 /13\nDiario Vascoaren berria. 2012 / 04 /15\n2011ko abenduak - 2012eko apirilak\nIV Literatur Lehiaketa Errepublikarra Gazteentzako\nElkartearen ekitaldien artean hurrengo udaberrirako IV Literatur Lehiaketa Errepublikarra Gazteentzako iragartzen du. Lehiaketa honen xedea balio errepublikarrak ezagutaraztea eta sustatzea da, batez ere gazteen artean.\nOHARRA: Elkarteak bi kontakizun hauek saritzeko erabakia hartu du, biak kategoria berekoak izan arren.\nIpuin Irabazlea. (16 urtetik 25 urte arte). Idazlea: Maitane Gajate Zumalacarregui\nIpuin Irabazlea. (16 urtetik 25 urte arte). Idazlea: Xabier Zubizarreta Arano\nSari banaketa maiatzaren 5ean egingo da Jai Errepublikarrean\nMartxoak 20etatik apirilak 1era\nErakusketa "Zine II. Errepublikan"\nDiario Vasco. 2012 / 03 /20\n2012ko martxoak 8a\nManifestazioa: "Denok batera emakumeon eskubideen alde!! "\nLekua: Ensantxe plaza\n2012ko martxoak 4\nTeatroa: "Republicados" Teatro Interior taldearekin\nLekua: Amaia Kultur Zentroa\n"Republicados" 27 deituriko belaunaldia osatzen kideen sentsibilitatea gaur eguneko garaira gerturatzeko saiakera bat da. Eurak egin zuten moduan, poesia zibilizatu eta ikusleei hitzen bidez liluratzeko ahalegin bat. Joko dramatiko bat da, irratiaren magiaren eta kasu honetan, antzerkiaren bidez, biza emozioen baitan bidaiatzea onartuko lukeen leihoa. Gerrak ilusioa soslaitu zien buztiei egindako omenaldia. Eurentzat eta guretzat, oinordekoak garen heinean. Idealaren goraipamen bat, praxiaren gainetik.\nTEATRO INTERIOR-i buruzko informazio gehiago\nArtikulua Diario Vascon (2012-03-3)\n2012ko urtarrilaren 31a\nBazen Behin erakusketa\nGure elkarteko bazkide batzuk izan ziren Amaia Kultur Zentroan egin zen Bazen Behin erakusketaren eta lan aretoaren aurkezpenean.


Txikipedia:Itziar Aretxaga - Wikipedia, entziklopedia askea.\n1965eko azaroaren 20a\nItziar Aretxaga Mendez Bilbon jaio zen 1965eko azaroaren 20an, euskal astrofisikaria da. Fisika-ikasketak Euskal Herriko Unibertsitatean hasi eta Madrilgo Complutense Unibertsitatean bukatu zituen 1988an. Bere interes nagusia galaxien erdiguneko jarduera energetikoaren eta izar eztanden eraketa bortitzaren arteko erlazioa eta fenomeno horiek galaxien eraketan duten eragina da. Astronomo Gazteentzako Nazioarteko Eskolako zuzendaria da.\nEuskal Herriko Unibertsitateko Fisika Fakultatean hasi zituen ikasketak eta Madrilgo Unibertsitate Konplutentsean osatu zituen 1988an. Geroago astronomia ikasi zuen Madrilgo Unibertsitate Autonomoan.\n1990. eta 1993. urteen artean fisika irakasle lanetan aritu zen. Gero, "Izar-eraketaz sortutako galaxia-nukleo aktiboen aldagarritasun optikoa" izenburuko tesiarekin 1993an doktore titulua lortu zuen. Ondoren, 1993tik 1996ra, bere lanean jarraitu zuen Erresuma Batuko Cambridgeko Unibertsitatean eta Alemaniako Max Plank Institutuan.\nMexikoko Zientzia Akademiako Astronomia Saileko koordinatzailea izan zen 2006tik 2013ra.\n2015, 2017, eta 2019an Ikergazte kongresuko batzorde akademikoko kide izan zen zientzia zehatzak eta natur zientziak arloan.\nGaur egun, 1998az geroztik, Mexikoko Instituto Nacional de Astrofísica Óptica y Electrónica institutuan lanean dihardu. INAOEko Astrofisika saileko burua izan zen (2011-2016), eta nazioarteko proiektu garrantzitsu askotan parte hartzen du gai hauetan ikertzeko:\nGalaxien eraketa eta bilakaera.\n2018: Udako Euskal Unibertsitatean ikasturteko sarrera-hitzaldia.\n2016az geroztik ISYA eskolako zuzendaria da.\nAcademia Mexicana de Ciencias-eko Astronomia saileko koordinatzailea (2006-2013).\n1.000tik gora galaxia aurkitu ditu Mexikoko Teleskopio Milimetriko Handiarekin. \n↑ Itziar Aretxaga. 2021-02-27 (Noiz kontsultatua: 2021-04-20).\n↑ (Gaztelaniaz) Itziar Aretxaga. 2020-08-09 (Noiz kontsultatua: 2021-04-20).


Gaurkotasuna - GOIEKI · Goierriko Garapen Agentzia · - Page #19\nNatura-ondarea aktiboki kontserbatzeko jarduerentzako–lur-zaintzako akordioetan barne hartutakoak- diru-laguntzak\n13 Ekaina 2014\nLur-zaintzako akordioa hauxe izango da: lurren jabeak eta/ edo erabiltzaileak natura-ondarearen eta haren elementuen kontserbaziora eta erabilerara erakartzeko teknika edo estrategia juridikoen multzoa.\nGoierriko eskualdeko errepidezko garraio publikoaren emakida ustiatzeko planaren aurreproiektua.\n10 Ekaina 2014\nMugikortasuneko eta Bide Azpiegituretako foru diputatuaren 2014ko ekainaren 4ko 1006-T/2014 Foru Aginduaren bidez, onartu da Goierriko bidaiarien garraio publiko erregularreko zerbitzuak eskaintzeko zonaldeko emakidaren ustiapen planaren proposamena.\nLurraldebus ordutegien aldaketa.\nAzken Eguneratzea: 15 Abendua 2015\nApirilaren 1etik aurrera, eskualdeko lurraldebus garraio publikoko zerbitzuek aldaketa txiki batzuk izango dituzte. Ordutegi berriak , paperean, martxoaren 26tik aurrera udaletxetan eta autobus zerbitzuetan eskuragarria egongo dira.\nMandubi, Astigarreta, Garin eta Arriaran auzoetarako autobus zerbitzua.\nBeasaingo udalak, Mandubi, Astigarreta, Garin eta Arriaran auzoetarako autobus zerbitzua jarri du..\nIngurumen proiektuak gauzatzen dituzten irabazi-asmorik gabeko erakundeentzako diru-laguntzak.\nGaurko Gipuzkoako Aldizkari Ofizialean ingurumenaren alde jarduerak burutzen dituzten irabazi asmorik gabeko talde eta elkarteei lehia sistemaren bidez diru laguntzak ematea diru-laguntza deialdia argitaratu da.


Ezjakintasunaren kartografia #82 - Zientzia Kaiera\nNola orientatzen da rover bat edo lur orotako ibilgailua Marten? Eta, nola daki non dagoen? Izan ere, Marten ez dago GPSrik. Julián Estévezek ematen dizkigu honen oinarriak Robot navigation on Mars artikuluan.\nMetalen azalean ematen diren erreakzioen karakterizazioa oinarrizkoa da prozesu katalitikoak ulertzeko, eta beharrezkoak dira gaurko eta biharko teknologiarentzat. Elektroien marruskadura kontuan hartzen duen hurbilketa bat garatu dute DIPCko ikertzaileek: Electronic friction is fundamental to understand surface chemistry dynamics\n1891. urtean erabili zen lehen aldiz bakterio-infekzioa minbiziari aurre egiteko. Egun, zeintzuk dira terapia honen aukerak? Jaime de Juanek kontatzen digu How to engineer bacteria to treat cancer artikuluan.\nArgitalpen-data: 2015/10/03 · Atala: Dibulgazioa, Ezjakintasunaren kartografia


Giza garapen psikologikoaren ereduak — UPV/EHU Ikasmaterialak\nGiza garapen psikologikoaren ereduak\nGiza garapen psikologikoaren ereduak https://ikasmaterialak.ehu.eus/psikologia/giza-garapen-psikologikoa https://ikasmaterialak.ehu.eus/@@site-logo/logoa.png\nIzarne Lizaso Elgarresta, Psikologian doktorea eta EHUko Psikologia Fakultateko "Oinarrizko Prozesu Psikologikoen eta Beren Garapenaren" saileko irakaslea. izarne.lizaso@ehu.es 943 015650\nMarije Apodaka Ostaikoetxea, Psikologian lizentziatua eta EHUko Psikologia Fakultateko "Oinarrizko Prozesu Psikologikoen eta Beren Garapenaren" saileko irakaslea. marije.apodaka@ehu.es 943 015650\nEskuliburu hau abian jarri den Europako Goi-mailako Hezkuntza Esparrua eraikitzeko prozesuaren baitan kokatzen da. Hori kontuan hartuta, lanaren helburu nagusiak dira: batetik, "Giza garapenaren ereduak" ikasgairako kreditu europarretara egokituta euskaraz ikasmateriala eskaintzea; bestetik, ikuspuntu psikologiko batetik giza garapenaren lehen hurbilketa orokorrerako baliabideak ematea. Helburu orokor hauetatik abiatuz, liburuak honako helburu zehatza du: irakasleak irakasgaiaren gaitasun zehatzak eskuratzea. Hala, eskuliburu honen beste berrikuntza inportantea zera da: atal guztiek, gaiarekin erlazionatutako alde teorikoaz gain, egitura bera duten alde praktikoa ere izatea. Hain zuzen ere, gaian sakontzeko jarduera edo jarduerak (bideo-praktika, ariketa praktikoa edota lantegia), gaia menderatzeko oinarrizko kontzeptuak, gaiari buruzko hainbat galdera auto-ebaluazio gisa eta, gaian sakondu ahal izateko irakurgai osagarriak.\nMaterial teoriko-praktiko hau bereziki "Giza garapenaren ereduak" ikasgairako kreditu europarretara egokituta prestatu bada ere, beste ezagutza arlotako ikasleentzat (adibidez, Psikopedagogia, Pedagogia, Gizarte-hezkuntza,...), Psikologian eta gai honen inguruan interesa duen edonorentzat erabilgarria izan daiteke.\nEskuliburu honek hiru atal nagusi ditu, eta hainbat azpiataletan banatua dago: lehenengo atalean, edukiei buruzko alde kontzeptuala biltzen da; ondoren, bigarren atalean, giza garapenaren psikologiako ikuspegi historikoa eta hainbat eredu aztertzen dira; azkenik, hirugarren atalean, garapenaren psikologiako ikerketa-metodoak dira mintzagai.\nLehenengo atalean eskuliburuarekin erlazionatuta dauden edukiak aurkezten dira, baita garapen psikologikoa hobeto ulertzea errazten duten kontzeptu eta zenbait ikuspegi ere. Atal horrek hiru kapitulu ditu: lehenengo kapituluan, garapenaren psikologia hartzen da gunetzat; ondoren, bigarren kapituluan, giza garapenaren oinarri antropologiko eta biologikoak izango dira aztergai; amaitzeko, hirugarren kapituluan, garapenaren psikologiako oinarrizko kontzeptuak eta arazoak izango dira hizpide, besteak beste, herentzia eta ingurunea, epealdi kritikoak, garapenaren aldakortasuna eta jarraitutasuna eta garapenaren sinkronia eta heterokronia.\nAlde kontzeptuala aurkeztuta, giza garapen psikologikoako ikuspegi historikoa eta hainbat eredu izango dira aztergai esku-liburuaren bigarren atalean. Hala, laugarren kapituluak aztergai den diziplinaren ikuspegi historikoa lantzen du. Hain zuzen ere, garapenaren psikologia sortzean eragina izan zuten faktorerik garrantzitsuenak aztertzeaz gain, diziplina hori sortzean eta finkatzean eragina izan duten hainbat autorez hitz egingo da, besteak beste, Binet-ez, Freud-ez, Hall-ez eta Baldwin-ez; ondoren, bosgarren kapituluan, Psikoanalisiaren eredua izango da mintzagai. Horretarako, Freuden teoria psikosexualean eta Eriksonen teoria psikosozialean oinarrituko gara; horren ostean, seigarren kapituluan, Etologiak giza garapenean izan dituen ekarpen teorikoak ezagutaraziko dira. Batetik, Lorenz eta Tinbergen egileen ekarpenak eta bestetik, Bowlbyren ekarpenak; gainera, giza garapen-psikologiakoaren ikuspegi berri bat izango da hizpide, hain zuzen ere, Konduktismoarena edo ikaskuntzarena, zazpigarren kapituluan eta, hor, hiru teoria garrantzitsuenak izango dira mintzagai: baldintzapen klasikoa, baldintzapen operantea edo instrumentala eta, ikaskuntza soziala; nola ez, XX. mendean umeen psikologiaren inguruko egilerik garrantzitsuenetariko bat ezagutuko dugu zortzigarren gaian zehar, Jean Piaget psikologoa. Hala, Epistemologia Genetikoari buruzko ekarpenak izango dira aztergai; halaber, Henry Wallon egile frantziarraren psikologia genetikoaren eta ingurunearen psikologiari buruzko ekarpenak landuko dira bederatzigarren kapituluan. Ondoren, hamargarren gaian, Vigotski egile errusiarraren ekarpena izango da hizpide, eta, hor, garaiko testuinguru sozio-politikoak izan zuen eragina hartuko da kontuan. Berriagoak diren ereduak izango dira aztergai ondorengo gaietan. Adibidez, hamaikagarren gaian, ordenagailuaren metafora erabiltzen duen informazio-prozesatzearen eredua aurkeztuko da; metafora horrek ezagutza bidezko garapena azaltzen du. Horren ostean, hamabigarren gaian, bizi-zikloaren ikuspegia azalduko da; horrez gain, giza garapenaren egungo ikuspegia landuko da hamahirugarren gaian: ikuspegi sistemikoarena, ekologikoarena, testuinguruarena eta genetikoarena. Azkenik, hamalaugarren gaian, giza garapen-psikologikoaren hainbat ereduetan erabiltzen diren hiru paradigma zehaztuko dira: organizista, mekanizista eta testuinguruzkoa.\nGiza garapen-psikologiakoaren ikuspegi historikoa eta hainbat eredu azaldu eta gero, eskuliburuaren hirugarren atalean ikusiko dugu garapenaren psikologian zein ikerketa-metodo dauden. Hain zuzen ere, hamabosgarren gaian, ikerketa eta diseinu motak deskribatuko dira.\nBukatzeko, esku-liburuan aipatzen diren erreferentziak, kontzeptuen aurkibidea eta autoreen aurkibidea aurkeztuko dira eta, halaber, ikasleak kreditu europarrean erabiltzeko prestatu diren material batzuk eranskinak izenburupean. Adibidez, bideo-praktikak egiteko, A eranskinetako fitxa didaktikoak prestatu dira, eta, horietan, gaiaren edukietara egokituta taulako hutsuneak osatu behar ditu ikasleak. C eranskinetan, berriz, egitura bera duten taulak osatu beharko ditu: gaiarekin erlazioa duten autoreak, azpiteoriak, ezaugarri nagusiak, kontzeptu garrantzitsuak eta erabilitako erreferentziak. Liburuaren gai guztietako eduki garrantzitsuenak laburbiltzeko xedearekin, D eranskinetan, hurrenez hurren gaiarekin erlazionatutako diapositibak aurkezten dira.


M4Fren protesta ikusgarria: HARLEM SHAKE! | LAB - EITB\nM4Fren protesta ikusgarria: HARLEM SHAKE!\nAz, 2013/07/03 - 09:48 — Nagusia\nM4Fko grebalariek euren protestarekin jarraitzen dute. Aurrekoan bideoan goza daitekeen modu ikusgarrian egin zuten EITBren Bilboko egoitzaren aurrean. Benetan merezi duela HARLEM SHAKE hau ikusteak.\nAste honetan mobilizazioekin jarraitzen dute, honako planarekin:\nAstelehena 1: Lapikokada EITBko egoitzan 11:00etatik 13:00etara\nAsteartea 2: Elkarretaratzea Eusko Jaurlaritzan (Gasteizen). 10:00etatik 13:00etara\nAsteazkena 3: Elkarretaratzea M4Fn 09:00etatik 11:00etara (Enpresa Batzordeak bilera eukingo du enpresarekin ordu horretan). Gero 12:00etan BEAZen elkarretaratzea (Juan Diegoren enpresan). Kapelarekin berriro.\nOsteguna 4: 'Chorizada' EITBn. Conquistadorren casting-ak egongo dira egun horretan, beraz jende asko egongo da EITBn. Arratsaldean ere egongo dira, 17:00etatik 19:00etara.\nOstirala 5: Escrachea Itziar Ijalbaren etxean, Deustun. Arratsaldeko 19:00etan egingo dute jende asko 'poteoan' egongo delako Deustutik. Kartelak jarriko dituzte. Gero poteoa.


Zientzia Kaiera - Page 148 of 184 - Kultura Zientifikoko Katedra\nEzjakintasunaren kartografia #45\nAseguru merkatuak eraginkorrak izatetik urrun daude. Nola egituratu beharko litzateke osasunaren zaintzaren sistema? Zein da estatuak jokatu beharko lukeen papera? Nola aldatzen ari da estatuaren papera herrialde garatuetan? José Luis Ferreirak ditu erantzuna batzuk The role of Government in financing health care (1) […]\nMagdalena Mouján (1926-2005): Argentinako matematikari gutarra\nUxune Martinez Haren aitonaren bertso batetik abiatuta, Magdalena Mouján Otaño matematikari argentinarrak “Gu ta gutarrak” zientzia-fikziozko ipuina idatzi zuen. Hau da, egun, etxean “beltxa” ezizena jarri zioten matematikari distiratsuaren lanik ezagunena. Matematikan doktorea zen emakume honek letrak, zenbakiak eta euskal kultura zituen gogokoak.\nMagdalena Mouján Otaño Buenos Aireseko Pehuajó herrialdean jaio zen 1926. urtean. Pedro Mari Otaño bertsolariaren biloba zen. […]\nMariajo Moreno Zientzia ezinbestekoa da gizarteak aurrera egin dezan. Izan ere, “zientziaren aurrerapenak” esan ohi da behin eta berriz, baina batzuetan, aurrera egin ahal izateko, atzera egin behar da apur batean, aurkikuntza berriak ez baitira beti informazio berriek sortuak.\nUrrunera joan gabe, Mendelek ez zuen jakin inoiz genetikaren aita izan zela. Berak 1886an argitaratu zuen lana, ez zen garai […]\nNoraezean edo bide onetik ibiltzearen arteko aldea\nAmaia Portugal Londresko University Collegeko zenbait ikertzailek ikusi dutenez, garuneko eremu zehatz batek aktibitate handia du norabait iristeko zer bide hartu erabakitzen ari garen unean. Kortex entorrinala da eremu hori, gure burua kokatzeaz arduratzen den burmuineko zati berbera.\nAurtengo Fisiologiako Nobel saria John O’Keefe, May-Britt Moser eta Edvard I. Moserrek jaso dute, garunaren GPSa aurkitzeagatik. Zuzenago esanda, gure posizionamendua […]\nIa seguru hemen ezetz\nAritz eta Beñat Donostiako autobus batera sartu dira. Lekua hartzera doazenean konturatu dira bidaiari batek guardasol bat utzi duela ahaztuta.\n—Itzuli egingo diogu, —esan du Aritzek. —Itzuli? Ez dakizu eta norena den, —erantzun dio Beñatek. —Saiatuko naiz. Etxera heltzean telefono-zerrenda hartu, zenbaki bat aukeratu eta deitzen hasiko naiz, ea jabearena den. —Zer diozu? Burutik eginda zaude! Ehun […]\nAmetzagainako silexak asko daki lehen gizakietaz\nDonostiako Ametzagaina parkea 2010eko maiatzean inauguratu zuten. Intxaurrondo, Loiola eta Martutene auzoen artean kokatua dago eta guztira 39 hektareaz osatuta dago. Bertan, Goi Paleolitoko cromagnon gizakiek euren kanpamenduak jarri zituzten pare bat milurtekoz, aire zabaleko aztarnategiko hondarrek agerian uzten duten moduan. Ametzagainan aurkitutako 2.000 aztarna berreskuratu dira: silexezko tailuak, lauzak, orriak eta tresna ugariak. Gravettiar aldikoa da materiala, gutxi gorabehera […]\nEzjakintasunaren kartografia #44\nErrusiar panpinen edo matrioxken antza du bakterio patogeno batek nola erregulatzen duen, haren birulentzian eragiten duen, proteina ekoizpena. Ignacio López-Goñiren artikuluan ikus daiteke: RNAs, proteins, Listeria and cells: the microbial version of the Russian doll game.\nDiseinu adimentsuaren aldekoen onarpen bat da, […]\nZientzialari (19) – Leire Urkidi\nZientzialari 19 – Leire Urkidi from Kultura Zientifikoko Katedra on Vimeo.\nLeire Urkidi UPV/EHUko ikertzaileak ekologia eta ekonomia uztartzen ditu bere lanean. Alegia, ekonomiaren ustiapenak ingurumenean duen eragina aztertzen du, eta gehiago zehazteko, ‘zor ekologikoa’ deritzona aztertzen du, hau da, iparraldeko herrialdeek hegoaldekoekin duten zorra haien errekurtsoak ustiatzeagatik.\nZientzialari izeneko atal honen bitartez euskal ikertzaileen lana zabaldu nahi […]


Expresionismo Abstracto | Oharrak | Guggenheim Bilbao Museoa\nLoreen errotako ura (Water of the Flowery Mill), 1944\nThe Metropolitan Museum of Art, New York, George A. Hearn Fund, 1956 (56.205.1)\n© Estate of Arshile Gorky/VEGAP, Bilbo, 2016\nArgazkia: © 2016. Image © The Metropolitan Museum of Art/Art Resource/Scala, Florence\nParis izan zen, mendetan, artearen ardatza. Han biltzen ziren mundu guztiko artista, arte-merkatari eta bildumagileak. Baina, 1940ko eta 1950eko hamarkadetan, AEB agertoki horren ardatz bihurtu zuen mugimendu berri bat sortu zen. Olio-pinturaz eginiko eta emozioz josiriko pintura abstraktu erraldoiekin, Espresionismo Abstraktuak New York artearen munduko hiriburu bihurtu zuen berehala. Fenomeno hori AEB superpotentzia global nagusi bihurtu zituen eraldaketarekin batera gertatu zen, Depresio Handiaren ondoren, hain justu, eta Vietnameko gerra hasia zela. Erakusketaren komisario Edith Devaneyk honela dio “Espresionismo Abstraktuaren konfiantzak eta adierazpen-askatasunak halako sentsazio oso estatubatuarra sortzen dute”.\nTitulurik gabea (Emakume bat basoan) [Untitled (Woman in Forest)], ca. 1963–64\nOlio-pintura paper gainean, masonita gainean muntatua\n© The Willem de Kooning Foundation, New York /VEGAP, Bilbo, 2016\nEspresionismo Abstraktuak asko zor dio Europako tradizio modernoari. Sortzeko modu bat-bateko, automatiko edo inkontzienteen gaineko interesa surrealismoak eragin zuen zuzen-zuzenean. Gainera, espresionismo abstraktuaren jomugaren eredutzat Pablo Picassoren lanak hartu zituzten. Jakina, AEBn etorkin europarren historia luzea zen, eta Espresionismo Abstraktua ez zen salbuespena izan: Hans Hofmann pintorea Alemanian jaio zen, Willem de Kooning Herbehereetan trebatu zen eta “Espresionismo Abstraktua” izena bera Alemanian erabili zen lehenbizikoz, 1919an, Alemaniako Espresionismoa izendatzeko, eta 1946an agertu zen berriz, AEBko artista bolada berriaz hitz egiteko.\n© City and County of Denver, VEGAP, Bilbo, 2016\nEskuarki, arte-historialariek Espresionismo Abstraktua bi kategoriatan banatzeko joera izan dute. Batetik, “ekintza-pintura”, Estatu Batuetako Harold Rosenberg arte-kritikariak 1952an sortua. Ekintza-pinturaren bereizgarri nagusia da pintura sorkuntza dinamikotzat hartzen duela. Kategoria horretako adierazgarri nagusiak Jackson Pollock, Willem de Kooning eta Franz Kline dira. Eta bestetik, kontrako muturrean, Clement Greenberg kritikariak “kolore-eremuen pintura” izendatu zuena. Kategoria horretan kolorezko gainazal handiak sortzen dituzte eta kolorea gehiago zabaltzen dute. Mark Rothko, Clyfford Still eta Barnett Newman dira pintura-mota horren eredu nagusiak.\nBilduma pribatua, honen eskaintza: McClain Gallery\nBenetan, erakusketa honek agertzen duen moduan, Espresionismo Abstraktua kolore-eremuen pintura edo ekintza-pintura baino askoz gehiago zen. Erakusketak agerian uzten du artistek margoak modu askotan erabiltzen zituztela. Ikusgai ditugu, adibidez, Pollockek pintura isurita egindako margolan txikiak, batetik; eta Rothkok laranja- eta hori-koloreko margo distiratsuekin egindako lan txundigarri eta handiak, bestetik. Erakusketaren ardatzak New Yorkeko artista nagusiak badira ere (Pollock, Rothko, De Kooning, Kline eta Robert Motherwell, besteak beste), San Frantziskokoak ere badaude (Clyfford Still eta Sam Francis, adibidez), eta mugimenduaren buruan egon ziren emakume batzuen lanak ere baditugu ikusgai: Helen Frankenthaler, Lee Krasner eta Joan Mitchell. Erakusketa hau Espresionismo Abstraktuaren inguruan 1959tik Europan antolatu den lehen erakusketa handia da. Esposizioaren giltzarrietako bat maiz aintzakotzat hartu ez den bereizgarri bat da: mugimenduaren dibertsitatea.\nHorma irudia (Mural), 1943\nOlio-pintura eta kaseina mihise gainean\nThe University of Iowa Museum of Art. Honen dohaintza: Peggy Guggenheim, 1959.6\n© The Pollock-Krasner Foundation, VEGAP, Bilbo, 2016\nEskala da Espresionismo Abstraktuaren nortasunaren bereizgarria. Artista batzuei New Deal programako Federal Art Project proiektuan horma-pinturak egiteko esperientziak eragin zien, eta asko, gero, ikusleak ia irensten zituzten mihise erraldoiak egiten hasi ziren. Arte espresionista abstraktuak artistak eta ikusleak topo egitea eragiten du: artistak emozioak adierazten ditu eta obran bertan dagoelako sentsazioa ematen du, eta ikuslearen pertzepzioa obraren azken osagaia da. Pollockek 1950ean esan zuen pintura abstraktuak ikusleari “aurre egiten” diola. Houstongo Rothko kaperak nabarmentzen duen legez, obra erakusteko moduak topaketa horren bizitasuna indartu dezake.\nIzarren kaiola (Star Cage), 1950\nAltzairu margotua eta orraztua\n© The Estate of David Smith, VAGA, New York / VEGAP, Bilbo, 2016\nGaur egun gehien ezagutzen ditugun lanak Pollocken eta Rothkoren pinturak diren arren, Espresionismo Abstraktuak orokorrean ezagutzen dugun baino baliabide-sorta handiagoa barne hartzen du. Aldi horretan, eskultura, collagea eta argazkigintza oso nabarmenak izan ziren. Hala, esate batera, David Smith kanpoko eskultura handiei eta arte publikoari esker egin zen ospetsu, eta Aaron Siskind bere argazkietan Pollock ekintza-pinturaren bitartez adierazten saiatzen zen energia eta mugimendu bera islatzen ahalegindu zen. Halaber, Hans Namuth Pollocki haren estudioan egin zizkion erretratuei esker da sonatua, batez ere.\nZerrenda horia (Yellow Band), 1956\n© 1998 Kate Rothko Prizel and Christopher Rothko/VEGAP, Bilbo, 2016\nArgazkia: © Sheldon Museum of Art\nPollock berehala egin zen ospetsu, baina mugimenduko artista asko pixkanaka joan ziren ezagun egiten, eta batzuek ez zuten onarpenik ere izan. Artean jarduteaz gain, Robert Motherwellek eta Barnett Newmanek kritikari gisa lan egin zuten eta, Clement Greenbergekin eta Harold Rosenbergekin batera, mugimendua ezagutzera eman eta ikusleen arreta erakarri zuten. Baina artistek elkarri ere laguntzen zieten: 1949an Artist’s Club sortu zuten, jateko, edateko, arteari buruz eztabaidatzeko eta erakusketak antolatzeko topagune bat.\nHauen bilduma: Lynn eta Allen Turner\n© The Barnett Newman Foundation, New York/ VEGAP, Bilbo, 2016\nEspresionista abstraktu ezagunenak gizonak ziren. Ospe hori, ordea, bi emakume hauen babesari eta erabakitasunari esker lortu zuten, neurri handi batean: Peggy Guggenheim eta Betty Parsons. Galerista horiek artearen merkatua desberdin jorratu zuten, eta hori hainbat arlotan nabarmendu zen, erakusketa-guneen diseinuan eta babestu zituzten artistekin izan zituzten harreman eta akordioetan, besteak beste. Frederick Kieslerrek Peggy Guggenheimentzat oso-osorik diseinatutako Art of This Century areto berezia, adibidez, Betty Parsons Galleryko eremu zuri eta ireki modernoen oso desberdina zen. Lehenbizikoarentzat, bildumagile eta mezenas izateak lotura estua zuen artistekin zuen harremanarekin; eta bigarrenak kontratu zehatzak egin zituen artistekin, baina, aldi berean, askatasuna eman zien beren erakusketak egiteko.


Merkataritza igande eta jai-egunetan zabaltzearen aurka mobilizatu gara, Basquefest-en aurkezpenean | LAB SINDIKATUA\nAcción Sindical Merkataritza igande eta jai-egunetan zabaltzearen aurka mobilizatu gara, Basquefest-en aurkezpenean\nMerkataritza igande eta jai-egunetan zabaltzearen aurka mobilizatu gara, Basquefest-en aurkezpenean\nLAB, ELA, CCOO eta UGT sindikatuok, kontsumitzaileen elkarteek, Bilboko auzo elkarteek eta gazte kolektiboek elkarretaratze bat egin dugu Bilbon, Alhondegian.\nMobilizazioaren helburua izan da salatzea alderdi politiko batzuk, Bilboko alkateak, multinazional handiek, kateek edo Bilbaodendak-en zuzendaritzak Basquefest gisako ekimenak baliatzen dituztela Bilbon merkataritza igande eta jai-egunetan zabaltzea bultzatzeko aitzakia moduan.\nEdozein ekimen probesten dute euren hiri eta merkataritza-eredua bultzatzeko, nahi ez duguna eta bertan bizi garenoi onurarik ekartzen ez diguna.\nOraingoan, berriz probestu dute turismoa merkataritza jai-egunetan zabaltzearekin lotzeko, mezu faltsuak eta asmo alderdikoiak dituztenak botata.\nDeitzaileen arabera, hiri eta auzo biziak nahi ditugu, bertan bizi eta lan egiten dugunok gure aisiaz gozatzeko aukera izan dezagun kontsumismoa bultzatu gabe eta oreka bati eutsiz. Hiri bizigarriak nahi ditugu.\nEra berean, merkataritza eta kontsumo iraunkorra aldarrikatzen dugu gure hirirako, merkataritza txikiaren biziraupenaren alde ere egingo duena eta langileei, prekarietatera kondenatuko ez dituzten lan baldintzak izatea bermatuko diena.\nGainera, honakoa eskatzen dizkiogu Bilboko Udalari: herritarren zerbitzura eta ez multinazionalen zerbitzura egongo den hiri eredua sustatu eta arau dezaten, eta merkataritza bezalako sektoreak turismora baldintzatzeari utz diezaiotela.


Euskaldunen stand bat bigarren urtez partaide Corrientes probintzia argentinarreko Goya herriko Immigranteen Jaian\nJuan ‘Tato’ Basterrechea, Ayelen Arduri gizataldeko erregina eta standean prestatutako janaria 2019ko Immigrantearen Jaian (arg JB)\nGoya, Argentina. Immigrantearen Jai Probintziala azaroaren 5ean eta 6an egingo da Goyan eta bertan euskal stand bat muntatuko du Juan ‘Tato’ Basterrechea buru duen taldeak. Ez da izango Basterrecheatarren lehenengo gizataldeen festa. Izan ere, 2019koan ere hartu zuten parte. Basterrecheak berak aitortzen du ‘kointzidentziaz’ izan zela. "Udaletxean nengoen tramite bat egiten eta nire abizena entzutean Jai Batzordean dabilen pertsona batek gonbidatu ninduen parte hartzera euskal gizataldearen ordezkari. Nik banekien nire abizena euskal abizena zela; harro nago nire sustraiekin, eta baietz esan nion”, azaldu dio EuskalKultura.eus-i..\n2019ko Jaialdian Basterrechea familiak muntatu zuen gehienbat euskal standa. “Gure arteko zerbait izan zen. Ez genuen izan denborarik deialdirik egiteko. Apenas ikurrina bat erosteko, Euskal Herriaz zeozer irakurtzeko eta hori bai, euskal janaria prestatzeko: babarrunak txorizoarekin. Oso ekintza xumea izan zen baina euskal gizataldeak bere lekua izan zuen jaian”.\nOraingoan ere deia luzatu dio Udalak euskal jatorriko jendeak presentzia izan dezan jaialdian eta Basterrechea eta bere taldea lan polita ari dira egiten standa gauza gehiagorekin aberatsago eskaini ahal izateko. “Euskaldunak aurkeztu eta hiriko eta inguru herrietako euskal jatorriko jendea erakarri nahi dugu proiektua sendotu ahal izan dadin. Hala bada, agian egunen batean euskal etxe bat sortzeko moduan egongo gara”, adierazi digu.\n“Aurtengo jaian babarrunak ez ezik, kalimotxoa ere prestatuko dugu. Eta hiriko dantza talde batek euskal dantza bat egingo du. Nik asko ikasi dut euskal kulturaz, ohiturez, kirolez… asmoa da taldea handitzea eta Argentinako beste euskal etxeekin ere kontaktatzea”, azpimarratu du Basterrecheak.\nGoyako Immigrantearen Jai Probintziala azaroaren 5ean eta 6an antolatuko da Costa Surubi Gunean.\nTaldean Instagramen topa daiteke, colectividadvascagoya kontuan.


Triangulo hautsia - Librería papelería El Arruí\nANTONIO M. LABAIEN SAREIA (1998)\nII. Karlistada garaian, Euskal Herritik Venezuela aldera ihes egin zuen mediku gazte baten istorioa kontatzen zaigu hemen. Venezuelan neska eder bat ezagutu, eta harekin maitemindu zen. Haretxen ahotik ikasi zuen urte batzuk lehenago Urrezko Triangelua izeneko espedizio batean parte hartu zuela neskaren aitak. Espedizio hark, euskal pirata baten altxorraren bila Amazoniaraino joan bazen ere, ez zuen bere xedea lortu, eta hainbat heriotza misteriotsu gertatu zen. Hori guztia argitze aldera espedizio haren urratsei jarraitzea erabaki zuten protagonistek.


Petri IV.a Portugalgoa - Wikipedia, entziklopedia askea.\nPetri IV.a Portugalgoa\n(«Petri I.a Brasilgoa» orritik birbideratua)\nPetri IV.a Portugalgoa edo Petri I.a Brasilgoa (Queluz, Lisboa, Portugal, 1798ko urriaren 12a - Lisboa, 1834ko irailaren 24a), izengoitiz Askatzailea deitua, Brasilgo lehen enperadorea (1822-1831) izan zen. 1826ko martxoaren 10etik maiatzaren 2ra Portugalgo erregea (Petri IV.a) ere izan zen.\nGrand Master of the Order of the Immaculate Conception of Vila Viçosa (en)\nPalace of Queluz (en) eta Queluz (en) , 1798ko urriaren 12a\nPalace of Queluz (en) eta Queluz (en) , 1834ko irailaren 24a (35 urte)\nMonument to the Independence of Brazil (en)\nMaria Leopoldina Austriakoa (1817ko maiatzaren 13a, 1817ko azaroaren 5a - 1826ko abenduaren 11)\nAmélie of Leuchtenberg (en) (1829ko urriaren 17a - 1834ko irailaren 24a)\nDomitila de Castro, Marchioness of Santos (en)\nMiguel, Prince of Beira (en)\nJoão Carlos, Prince of Beira (en)\nPrincess Januária of Brazil (en)\nPrincess Paula of Brazil (en)\nPrincess Francisca of Brazil (en)\nPrincess Maria Amélia of Brazil (en)\nIsabel Maria de Alcântara, Duchess of Goiás (en)\nRodrigo Delfim Pereira (en)\nMaria Isabel de Alcântara Brasileira (en)\nPedro de Alcántara Brasileiro (en)\nMaria Isabel de Alcântara, Countess of Iguaçu (en)\nInfanta Ana de Jesus Maria of Braganza (en)\nMikel I.a Portugalgoa\nInfanta Maria Francisca of Portugal (en)\nFrancisco António, Prince of Beira (en)\nInfanta Maria da Assunção of Portugal (en)\nMaria Elisabet Portugalgoa\nInfanta Isabel Maria of Portugal (en)\nMaria Teresa Bragantzakoa\nHouse of Braganza (en)\npolitikaria, musikagilea eta poeta\nTancredo Neves Pantheon of Fatherland and Freedom (1999ko irailaren 5a)\nJoan VI.a Portugalgoaren semea zen. 1807an Brasila ihes egin zuen Napoleonen erasoek behartuta, eta 1821ean Brasilgo erregeorde izendatu zuen aitak. 1822ko irailaren 7an, independentzia aldarrikatu zuen Ipirangan (São Paulon), eta enperadore bihurtu zen. Bere joera autokratak eta Argentinaren aurkako gerrak (1826-1827) matxinada bat eragin zuten hiriburuan (1831ean). Haren ondorioz, Petri II.a semeari utzi behar izan zion kargua eta Frantziara erbesteratu. Aita hil zenean (1826), Portugalgo errege bihurtu zen, baina Maria II.a alabari utzi zion karguan.\nWikimedia Commonsen badira fitxategi gehiago, gai hau dutenak: Petri IV.a Portugalgoa\nAzken aldaketa 22 apirila 2019(e)an, 09:20(e)tan\nOrriaren azken aldaketa: 22 apirila 2019, 09:20.


Handizkako 30t hauts hidraulikoko hautsa Moldatzeko makina bainu gatz konpainiarako - Zhonglian prezio onarekin - Zhonglian\nYrty-30 hautsa automatikoko taulan elikagaien, te, bi koloreko, zeramika, metalurgia, material mineralak, desinfektatzaileak, detergenteak, mothballs, produktu elektromagnetikoak, bainu gatzak eta abar erabiltzen dira.\nMakina hau lau zutabeko hauts moldatzeko makina da. Prentsa honek barrunbe anitzeko moldea konturatu daiteke presioa sakatuta eta presioa, eta horrek asko hobetzen du produkzioaren eraginkortasuna. Kontrol elektrikoaren sistema sistema informatiko batek kontrolatzen du, eta denbora prozesatzeko baldintzen arabera, eta bi lan modu, automatikoa eta eskuliburua egin daitezke. Batez ere bi zatiz osatuta dago: motor nagusia eta kontrol egitura, kanalizazio eta gailu elektriko nagusien bidez konektatuta daudenak. Motor nagusiak fuselajea, zilindro nagusia eta ateratzaile zilindroa biltzen ditu.\nGehieneko trazua 180mm\nAltuera 160mm kargatzen\nBeheko moldearen gehienezko diametroa 100mm da (pertsonaliza daiteke)\nGehienezko tablet diametroa 100mm (pertsonaliza daiteke)\nIrteera 2-5 minutu / ordu\nProduktuaren errorea ± 0,1\nMotor potentzia 4kw\nPisua 1,6 tona,\nProduktuaren tamaina 1800 * 700 * 1900mm (Pertsonaliza daiteke)\nOharra: Ekipamendu guztiak akrilikoen segurtasun babes gailuak ditu (operadoreen segurtasuna modu eraginkorrean babestea). Operadoreak ekipoen segurtasun-atea irekitzen duenean, ekipamendua berehala gelditzen da.\n1.Zer egin behar dut bereizketa efektua ikusi nahi badut?\nLikido gordinarekin gure lantegira etortzen bazara, proba zerbitzua eskainiko dugu. Edo likido gordina guregana entregatzen duzu eta proba bat egingo dugu eta probak egiteko bideoak hornituko dizkizugu\n2.Nola da gure makinak bezeroak ondo eska dezake?\nZure bideoa edo galdera batzuk bidaliko ditugu zure eskaera berresteko. Makina zuretzako egokia bada, zuretzako xehetasunak egingo ditugu. Lagina guri bidal diezagukezu eta bideo bat hartuko dugu zuretzat. Edo ongi etorria ere gure fabrikako gure fabrikara eramateko, makina efektua ikusteko.\n3.Nola ziurtatu dezaket zure makineria egokia dela niretzat?\nMesedez, kontatu ezagutzen duzun bereizketa informazio guztia, esaterako, zure likido gordina, bi fasea edo hiru fase bereizketa, eduki solidoa likidoan, tamaina solidoan, xedea eta abar. Zure informazioa aztertu ondoren, eredu egokia aukeratuko dugu bidali eta bidali xehetasunak eta bideoak.\n1.High-Tech Enterprise ziurtagiria\n2. Osatu probak egiteko metodoak, proba fisiko eta kimikoen zentroa, sakelako probak ez diren laborategia eta gehiegizko laborategia\n3.CE Nazioarteko Ziurtagiria\n4.a Patenteen ziurtagiri nazionalen kopurua\nSedimentaziorako diseinu berria, prezio handia duten elikagaien zentrifuge estandarra bereizle olioa gatz zentrifuga\nOnena 2021ean tubular bereizgailuaren hornitzailearen sarrera orokorra\nZein da PSC plaka mota onena sedimentazio zentrifuga fabrikatzaileen fabrikatzailea\nMakina automatikoko makina fabrika automatikoa Prezioa Pet Bottle Pet Bottle ur mineral bakoitzeko botila plastikoetarako\nBateriaren bateria profesionala automatikoki txikitzeko makina bateria blister ontziratzeko makina\nNeurrira egindako aire zirkulazio beroa lehorgailua Labe elektrikoa Lehortzeko labea Txinatik\nTxina Factory Prezioa Fruta Makina Tunela Lehorgailua Eraginkortasun Handiko Elikadura Industriala Deshidratatzailea Hot Air Circulation Lehortzeko Labea Fabrikatzaileak - Zhonglian


PIRRITX, PORROTX ETA MARI MOTOTS: Amaren intxaurrak.\nAntsoaingo Antzokia, Ezkabapea\nPIRRITX, PORROTX ETA MARI MOTOTS: Amaren intxaurrak. Antsoaingo Antzokia\nFILOSOFIA HAURRENTZAT: 'Filosofans' (6-7 urte)\nNoaingo kultur zentroa, Iruñerria\nFILOSOFIA HAURRENTZAT: 'Filosofans' (6-7 urte) Noaingo kultur zentroa\nNafarroako liburutegia, Iruñea\n948 KULTURA Familientzako bisitak Maria Serrano eta Ines Bengoaren eskutik Aurretiko hitzordua eskatu:848 422 797 edo bibliotecadenavarra@navarra.es\nERAKUSKETA: "LIBURU EREMUA, EREMU LIBREA" Nafarroako liburutegia\nIruñeko ingurumen hezkuntzako museoa (Errotazar kalea), Iruñea\nGidaria: Juanjo Iriarte, konponketetan aditua. Bizikleten konponketari buruzko ezagutzak partekatzeko eta ongi pasatzeko tartea. Gaztelaniaz eta euskaraz. Izena eman behar da, 010 edo 948 42 01 00 (Iruñeaz kanpotik deituz gero) telefonoetara deituz.\nBIZITXOKO: ezagutzak eta une atseginak partekatzeko gunea Iruñeko ingurumen hezkuntzako museoa (Errotazar kalea)\n948 KULTURA: familientzako bisitak Maria Serrano eta Ines Bengoaren eskutik.Aurretiko hitzordua eskatu behar da: 848 422 797 edo bibliotecadenavarra@navarra.es\nMAGIA IKUSKIZUNA: Magiazko lotura. Itzal magoaren eskutik.\nOrkoiengo Gizarte Etxea, Nafarroa\nMAGIA IKUSKIZUNA: Magiazko lotura. Itzal magoaren eskutik. Orkoiengo Gizarte Etxea\nERAKUSKETA: "LIBURU EREMUA, EREMU LIBREA" Nafarroako Liburutegia 948 KULTURA: familientzako bisitak Maria Serrano eta Ines Bengoaren eskutik.Aurretiko hitzordua eskatu behar da: 848 422 797 edo bibliotecadenavarra@navarra.es\nBaluarte jauregia, Iruñea\nBi emanaldi izango dira: lehenbizikoa, 19:30ean; bigarrena, 22:00etan.\nKONTZERTUA: Izaro Baluarte jauregia


naiz: agenda - Ezpalak, Bergaran ’Kolpatu Topatu’ eta dantzatu\nEzpalak, Bergaran ’Kolpatu Topatu’ eta dantzatu\nGipuzkoa - Bergara\nZestoako harrobiak rock talde asko eman ditu azken hamarkadatan. Kanpoan ibili dira asko, gure mugetatik kanpo arrakasta eskuratu dute, eta sortzen ari diren talde berriei ere esperientzia darie, nazioartekoa eta bertan egindako kilometroak gehituz. Nahiko talde berria da Ezpalak ere, baina dagoeneko bi disko plazaratu ditu oso denbora gutxian. ‘Kolpatu topatu’ diskoa Oso polita disketxearekin atera du talde zestoarrak, eta orain lan hori aurkezten ari dira buru belarri.\n2019an sortu zen Ezpalak, beste hainbat taldetan (Voltaia, Los Moths edo Grises) aritutako musikariekin: Juanjo Berasain (ahotsa), Eñaut Gaztañaga (gitarra), Unai Eizagirre (baxua) eta Janardana Iglesias (bateria) musikariek osatzen dute taldea egun.\n90. hamarkadako rock alternatiboko taldeekiko pasioak eraman ditu lau lagunok elkartzera. Fuzz soinuak eta riff indartsuak ahots melodikoekin nahasten dira. Sortu eta lau bat hilabetera lehen diskoa plazaratu zuten, Eñaut Gaztañaga taldekidearen estudioan grabatutako kantuak bilduta. Ez dute denbora asko behar izan disketxe baten gerizpean bigarren lan luzea plazaratzeko. ‘Kolpatu Topatu’ hau da hain zuzen ere Bergarako Seminarixoan larunbat honetan entzun ahal izango den diskoa.\nSan Martin Agirre Plaza, 4,\nEzpalak taldea sarean


Kutxa Kultur Gelak: sekula baino bariatuagoak eta modernoagoak - Kutxa Fundazioa\nKutxa Kultur Gelak: sekula baino bariatuagoak eta modernoagoak\nNoiz sortua: 31 Abuztua 2018\nKutxa Fundazioaren aisialdi- eta kultura-programazioan, Kutxa Kultur Gelak ezagunetan, ostegunean irekiko da izena emateko epea irail-bukaeran hasi eta 2019ko udaberrira arte luzatuko diren jardueretarako.\nUdazkeneko eta urteko jarduetarako izena emateko epea: irailaren 6tik 20ra.\nKutxa Kultur Gelak 2018/2019\nInformazioa eta izen emateak HEMEN\nKutxa Kultur Gelak programa berrian baduzu non aukeratu! Zatoz Tabakaleraz gozatzera!\nKutxa Kultur Gelak-en programazio zabalak aurten beste aldaketa eta berrikuntza batzuk ere baditu. Alde batetik, gastronomiari buruzko tailer edo lantegi gehiago izango da; bestalde, programan sartuko dira UPV/EHUko Material Physics Center-ek eskainitako hitzaldiak, eta Catalina Erauso arte-elkartearekin lankidetzan jarraituko da.